text: 26 Tsopano awa ndiwo magulu a alonda a pazipata:+ Pa mbadwa za Kora+ panali Meselemiya,+ mwana wa Kore wochokera mwa ana a Asafu.2 Ndipo ana a Meselemiya anali awa: Woyamba anali Zekariya, wachiwiri Yediyaeli, wachitatu Zebadiya, wachinayi Yatiniyeli,3 wachisanu Elamu, wa 6 Yehohanani, ndipo wa 7 anali Eliho-enai.4 Obedi-edomu+ anali ndi ana awa: Woyamba anali Semaya, wachiwiri Yehozabadi, wachitatu Yowa, wachinayi Sakari, wachisanu Netaneli,5 wa 6 Amiyeli, wa 7 Isakara, ndipo wa 8 anali Peuletai, pakuti Mulungu anamudalitsa.+6 Semaya mwana wa Obedi-edomu anabereka ana omwe anali olamulira nyumba ya bambo wawo, popeza anawo anali amuna odalirika ndi amphamvu.7 Ana a Semaya anali Otini, Refaeli, Obedi, ndi Elizabadi. Elizabadi anali ndi abale ake odalirika, Elihu ndi Semakiya.8 Onsewa anali mbadwa za Obedi-edomu. Iwowa, ana awo ndi abale awo anali odalirika ndi amphamvu potumikira. Onsewa, ochokera mwa Obedi-edomu, analipo 62.9 Meselemiya+ anali ndi ana komanso abale ake, amuna odalirika okwanira 18.10 Hosa, wochokera mwa ana a Merari anali ndi ana. Simuri anali mtsogoleri wa anawo ngakhale kuti sanali woyamba kubadwa,+ koma bambo akewo ndiwo anamusankha kukhala mtsogoleri.+11 Wachiwiri anali Hilikiya, wachitatu Tebaliya, ndipo wachinayi anali Zekariya. Ana onse a Hosa kuphatikizapo abale ake, analipo 13.12 Pa magulu a alonda a pazipatawa, ntchito ya atsogoleri awo inali yofanana ndi ya abale awo,+ ndipo inali yotumikira panyumba ya Yehova.13 Choncho anachita maere+ ofanana kwa wamng’ono ndi wamkulu potsata nyumba za makolo awo,+ kuti apeze ogwira ntchito pachipata chilichonse.14 Maere a kum’mawa anagwera Selemiya.+ Anachitanso maere a Zekariya+ mwana wake, yemwe anali phungu+ wanzeru, ndipo maere ake anali oti akhale kumpoto.+15 Maere a Obedi-edomu anagwera kum’mwera, ndipo ana ake+ anaikidwa kuti azilondera nyumba zosungiramo zinthu.+16 Maere a Supimu ndi a Hosa+ anagwera kumadzulo pafupi ndi Chipata cha Saleketi, pamsewu wopita kumtunda. Gulu limodzi la alonda+ linakhala moyandikana ndi gulu lina la alonda.+17 Kum’mawa kunali Alevi 6, kumpoto anayi pa tsiku, kum’mwera anayi pa tsiku,+ ndipo kunyumba zosungiramo katundu+ awiriawiri.18 Kukhonde la kumadzulo kumsewu, kunali anayi+ ndipo pakhonde panali awiri.19 Amenewa anali magulu a alonda a pazipata a ana a mbadwa za Kora+ ndi mbadwa za Merari.+20 Kumbali ya Alevi, Ahiya anali kuyang’anira chuma+ cha m’nyumba ya Mulungu woona, ndi chuma cha zinthu zimene anaziyeretsa kukhala zopatulika.+21 Pa ana a Ladani,+ panali Yehieli.+ Ana amenewo anali mbadwa za Agerisoni kudzera mwa Ladani, ndipo anali atsogoleri a nyumba za makolo za Ladani Mgerisoni.22 Ana a Yehieli anali Zetamu ndi Yoweli+ m’bale wake. Amenewa anali kuyang’anira chuma+ cha m’nyumba ya Yehova.23 Panalinso mbadwa za Amuramu, za Izara, za Heburoni, ndi za Uziyeli,+24 ndipo Sebueli+ mwana wa Gerisomu mwana wa Mose, anali mtsogoleri panyumba zosungiramo katundu.25 Abale ake obadwa mwa Eliezere,+ anali Rehabiya+ mwana wa Eliezere, Yesaiya mwana wake, Yoramu mwana wake, Zikiri mwana wake, ndi Selomoti mwana wake.26 Selomoti ameneyu pamodzi ndi abale ake anali kuyang’anira chuma chonse cha zinthu zimene anaziyeretsa kukhala zopatulika. Amene anayeretsa zinthu zimenezi kukhala zopatulika+ anali Davide+ mfumu, atsogoleri a nyumba za makolo,+ atsogoleri a magulu a anthu 1,000, a magulu a anthu 100, ndi atsogoleri a asilikali.27 Anayeretsa zinthu zimene anazitenga kunkhondo+ ndiponso zofunkha+ kuti azizigwiritsa ntchito panyumba ya Yehova.28 Panalinso zinthu zonse zimene Samueli wamasomphenya,+ Sauli mwana wa Kisi, Abineri+ mwana wa Nera, ndi Yowabu+ mwana wa Zeruya+ anaziyeretsa kukhala zopatulika. Chilichonse chimene munthu anachiyeretsa chinali kuyang’aniridwa ndi Selomiti ndi abale ake.29 Kumbali ya mbadwa za Izara,+ panali Kenaniya ndi ana ake omwe anali akapitawo ndi oweruza+ Isiraeli, koma ntchito yawoyi sinali ya pakachisi.+30 Kumbali ya Aheburoni,+ panali Hasabiya ndi abale ake, amuna odalirika+ okwanira 1,700. Iwowa anali ndi ntchito yoyang’anira Aisiraeli m’chigawo cha Yorodano kumadzulo, pa ntchito zonse za Yehova ndiponso pa ntchito zotumikira mfumu.31 Kumbali ya Aheburoni kunalinso Yereya+ mtsogoleri wa Aheburoniwo malinga ndi mibadwo ya makolo awo. M’chaka cha 40+ cha ufumu wa Davide, iwo anafunafuna anthu ndipo anapeza amuna amphamvu ndi olimba mtima pakati pawo ku Yazeri+ ku Giliyadi.+32 Ndipo abale a Yereya, amuna odalirika+ komanso atsogoleri a nyumba za makolo awo,+ analipo 2,700. Choncho mfumu Davide inawaika kuti aziyang’anira Arubeni, Agadi ndi hafu ya fuko la Manase+ pa nkhani iliyonse+ yokhudza Mulungu woona ndiponso yokhudza mfumu.


c: text/html

text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
24 Usamasirire anthu oipa,+ ndipo usamasonyeze kuti ukusirira kukhala pagulu lawo,+
2 chifukwa mtima wawo umangokhalira kuganizira zolanda zinthu za ena, ndipo milomo yawo imangokhalira kunena zobweretsera ena mavuto.+
3 Nzeru zimamanga banja la munthu,+ ndipo kuzindikira kumachititsa kuti lilimbe kwambiri.+
4 Kudziwa zinthu kumachititsa kuti zipinda zamkati mwa nyumba zidzaze ndi zinthu zonse zamtengo wapatali ndiponso zosangalatsa.+
5 Munthu amene amagwiritsa ntchito mphamvu zake mwanzeru ndiye mwamuna wamphamvu,+ ndipo munthu wodziwa zinthu amachulukitsa mphamvu zake.+
6 Iweyo udzatha kumenya nkhondo yako potsatira malangizo anzeru,+ ndipo pakakhala aphungu ochuluka anthu amapulumuka.+
7 Kwa munthu wopusa, nzeru zenizeni n’chinthu chapatali.+ Iye satsegula pakamwa pake pachipata cha mzinda.
8 Aliyense wokonzera anzake ziwembu adzatchedwa katswiri wa maganizo oipa.+
9 Khalidwe lotayirira lobwera chifukwa cha kupusa limakhala tchimo,+ ndipo munthu wonyoza, anthu amanyansidwa naye.+
10 Ukafooka pa tsiku la masautso,+ mphamvu zako zidzakhala zochepa.
11 Pulumutsa anthu amene atengedwa kuti akaphedwe, ndipo amene akudzandira popita ku imfa, chonde uwabweze.+
12 Ukanena kuti: “Ifetu izi sitinali kuzidziwa,”+ kodi amene amafufuza mitima sazindikira zimenezo?+ Ndipo kodi amene amayang’anitsitsa moyo wako sadziwa zimenezo+ n’kubwezera munthu wochokera kufumbi mogwirizana ndi ntchito yake?+
13 Mwana wanga, idya uchi chifukwa ndi wabwino, ndipo uchi wotsekemera wochokera pazisa za njuchi uuike m’kamwa mwako.+
14 M’njira yomweyo, dziwa nzeru kuti upindule.+ Ukazipeza, udzakhala ndi tsogolo labwino ndipo chiyembekezo chako sichidzawonongedwa.+
15 Mofanana ndi munthu woipa, usamabisalire munthu wolungama pamalo ake okhala.+ Usamasakaze malo ake okhala,+
16 pakuti wolungama akhoza kugwa ngakhale nthawi 7 ndipo ndithu adzadzukanso.+ Koma anthu oipa, tsoka lidzawapunthwitsa.+
17 Mdani wako akagwa usamasangalale ndipo akapunthwa, mtima wako usamakondwere,+
18 kuti Yehova angaone ndipo zingamuipire m’maso mwake n’kuchotsa mkwiyo wake pamdani wakoyo.+
19 Usamapse mtima chifukwa cha anthu ochita zoipa. Usamasirire anthu oipa,+
20 pakuti aliyense woipa alibe tsogolo,+ ndipo nyale ya anthu oipa idzazimitsidwa.+
21 Mwana wanga uziopa Yehova ndiponso mfumu.+ Usamakhale pagulu la anthu ofuna kuti zinthu zisinthe,+
22 pakuti tsoka lawo lidzagwa mwadzidzidzi,+ ndipo ndani angadziwe za kufafanizika kwa anthu ofuna kuti zinthu zisinthe?+
23 Mawu awanso akupita kwa anthu anzeru:+ Si bwino kukondera poweruza.+
24 Munthu amene amauza woipa kuti: “Ndiwe wolungama,”+ anthu adzamutemberera, ndipo mitundu ya anthu idzamutsutsa.
25 Koma anthu omudzudzula zinthu zidzawayendera bwino,+ ndipo adzalandira madalitso a zinthu zabwino.+
26 Woyankha mosapita m’mbali adzapsompsona milomo ya anthu.+
27 Konzekera ntchito yako yapanja, ndipo konza munda wako.+ Ukatero ukamange banja lako.
28 Usakhale mboni yotsutsana ndi mnzako popanda umboni,+ chifukwa ukhoza kukhala wopusa ndi milomo yako.+
29 Usanene kuti: “Ndim’chitira zimene iye anandichitira.+ Aliyense ndizim’bwezera mogwirizana ndi zimene anachita.”+
30 Ndinadutsa pamunda pa munthu waulesi+ ndiponso pamunda wa mpesa wa munthu wopanda nzeru mumtima mwake.+
31 Ndipo ndinaona kuti munali tchire lokhalokha.+ Zitsamba zoyabwa zinali paliponse m’mundamo komanso mpanda wake wamiyala unali utagumuka.+
32 Choncho ine nditaona zimenezi, ndinayamba kuziganizira mumtima mwanga,+ ndipo ndinaphunzirapo kuti:+
33 Ukati, “Ndigoneko pang’ono, ndibeko katulo pang’ono, ndipindeko manja pang’ono pogona,”+
34 umphawi wako ndithu udzabwera ngati wachifwamba ndipo kusauka kwako kudzabwera ngati munthu wokhala ndi zida.+
Patsani ena
Patsani ena
Miyambo 24
Baibulo la Dziko Latsopano la Malemba Opatulika
https://www.jw.org/finder?docid=1011452&Book=20&Chapter=24&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D20%26Chapter%3D24%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
NKHANI YA PACHIKUTO | KODI ANTHU AMENE ANAMWALIRA ADZAKHALANSO NDI MOYO?
Kodi Chimachitika N’chiyani Munthu Akamwalira?
“Ndinkaganiza kuti pali malo atatu amene anthu amapitako akamwalira. Malowa ndi kumwamba, kuhelo kapena kupuligatoliyo. * Ndinkadziwa kuti sindinali woyenera kupita kumwamba chifukwa sindinkachita zabwino kwambiri ndipo sindinali woipitsitsa moti n’kupita kuhelo. Sindinkadziwanso bwinobwino kuti kupuligatoliyo kumapita anthu otani. Ziphunzitso zonsezi ndinkangozimva kwa anthu koma ndinali ndisanaziwerengepo m’Baibulo.”—Lionel.
“Ndinaphunzitsidwa kuti anthu onse amapita kumwamba akamwalira, koma ndinkakayikira ngati zimenezi zinalidi zoona. Ndinkaganiza kuti munthu akamwalira ndiye kuti zake zathera pamenepo.”—Fernando.
Kodi munayamba mwadzifunsapo kuti: ‘N’chiyani kwenikweni chimachitika munthu akamwalira? Kodi munthu akamwalira, amakazunzika kwinakwake? Kodi anthu amene anamwalira tidzawaonanso? Nanga tingatsimikize bwanji kuti tidzawaonanso?’ Kuti tipeze mayankho a mafunsowa, tiyeni tione zimene Baibulo limaphunzitsa. Choyamba, tiyeni tione zimene Baibulo limanena pa nkhani ya imfa. Kenako tiona zimene Baibulo linalonjeza kuti zidzachitikira anthu amene anamwalira.
Kodi akufa amadziwa chilichonse?
YANKHO LA M’BAIBULO: “Pakuti amoyo amadziwa kuti adzafa, koma akufa sadziwa chilichonse. Iwo salandiranso malipiro alionse, chifukwa zonse zimene anthu akanawakumbukira nazo zaiwalika. Chilichonse chimene dzanja lako lapeza kuti lichite, uchichite ndi mphamvu zako zonse, pakuti kulibe kugwira ntchito, kuganiza zochita, kudziwa zinthu, kapena nzeru, ku Manda kumene ukupitako.” *—Mlaliki 9:5, 10.
Manda ndi kumalo kumene anthu amakaikidwa akamwalira. Ndipo anthu amene amaikidwa kumeneko sadziwa kapena kuchita chilichonse. Kodi Yobu, yemwe anali munthu wokhulupirika, ankaona kuti manda ndi malo ozunzirako anthu akufa? Katundu komanso ana onse a Yobu anatha tsiku limodzi lokha. Kenako iyeyo anatuluka zilonda zowawa thupi lonse. Ndiyeno anapempha Mulungu kuti: “Zikanakhala bwino mukanandibisa m’Manda [“mu helo,” Catholic Douay Version], mukanandibisa mpaka mkwiyo wanu utachoka.” (Yobu 1:13-19; 2:7; 14:13) Popeza kuti pa nthawiyi Yobu anali akuzunzika, sakanapempha Mulungu kuti amupititse kumalo kumene akanazunzika kwambiri ndi moto. Choncho Yobu ankaona kuti kumanda ndi kumalo kumene angakapume.
Palinso nkhani zina zimene zingatithandize kudziwa zimene zimachitika munthu akamwalira. Tingawerenge zomwe zinalembedwa m’Baibulo zokhudza anthu 8 omwe anaukitsidwa.—Onani bokosi lakuti “ Anthu 8 Otchulidwa M’Baibulo Amene Anaukitsidwa.”
Anthuwa ataukitsidwa, palibe ngakhale mmodzi amene anafotokoza kuti anali kumalo achisangalalo kapena ozunzirako anthu akufa. Akanakhala kuti anali kumalo oterewa, n’zosachita kufunsa kuti akanafotokozera anthu za malowa. Komanso zimenezi zikanalembedwa m’Baibulo kuti aliyense adziwe. Komatu palibe lemba lililonse la m’Baibulo lomwe limanena zoterezi. Uwu ndi umboni wakuti anthu 8 omwe anaukitsidwawo analibe choti anganene chifukwa sankadziwa kanthu ndipo zinali ngati anagona tulo tofa nato. Ndipotu nthawi zina Baibulo limayerekezera imfa ndi tulo. Mwachitsanzo, limati Davide ndi Sitefano omwe anali anthu okhulupirika “anagona tulo ta imfa.”—Machitidwe 7:60; 13:36.
N’chiyani chidzachitikire anthu amene anamwalira? Kodi angadzakhalenso ndi moyo?
^ ndime 3 Mu Baibulo la Dziko Latsopano la Malemba Opatulika, mawu akuti “Manda” amagwiritsidwa ntchito ponena za mawu achiheberi akuti “Sheol” ndiponso achigiriki akuti “Hades.” Mabaibulo ena amagwiritsa ntchito mawu akuti “helo,” komaMalemba sanena kuti malowa ndi kumene kumapita anthu akufa kuti azikazunzika ndi moto.
Onaninso
Kodi N’zoona Kuti Yesu Anaukitsa Anthu?
Kodi tikuphunzirapo chiyani pa nkhani zokhudza anthu amene Yesu anawaukitsa, nanga zimenezi zimatithandiza bwanji kukhulupirira malonjezo amene tikuyembekezera?


text:
Kuyankha Mafunso a M’Baibulo
N’chifukwa chiyani padzikoli palibe mtendere weniweni?
Baibulo limapereka zifukwa ziwiri. Chifukwa choyamba n’chakuti anthu sanalengedwe kuti azitha kudzilamulira okha. Chachiwiri n’chakuti “dziko lonse lili m’manja mwa woipayo,” yemwe ndi Satana Mdyerekezi. N’chifukwa chake zimene anthu akhala akuchita kuti abweretse mtendere padziko lonse zalephereka.—Werengani Yeremiya 10:23; 1 Yohane 5:19.
Chinthu chinanso chimene chikuchititsa kuti padzikoli pasakhale mtendere weniweni n’chakuti anthu ndi odzikonda komanso adyera. Kuti padzikoli pakhale mtendere m’pofunika boma limodzi lolamulira dziko lonse, lomwe lingaphunzitse anthu kuti azikonda kuchita zinthu zabwino komanso kuti azikonda anthu anzawo.—Werengani Yesaya 32:17; 48:18, 22.
Ndani adzabweretsa mtendere padzikoli?
Mulungu yemwe ndi Wamphamvuyonse walonjeza kuti adzakhazikitsa boma limene lidzalamulire dziko lonse lapansi. Bomalo lidzathetsa maboma onse a anthu. (Danieli 2:44) Yesu, yemwe ndi Mwana wa Mulungu, adzalamulira monga Kalonga Wamtendere. Iye adzachotsa anthu onse ochita zoipa ndipo adzaphunzitsa anthu kukhala mwamtendere.—Werengani Yesaya 9:6, 7; 11:4, 9.
Panopa, Yesu wayamba kale kuphunzitsa anthu kukhala mwamtendere. Iye akuchita zimenezi potsogolera ntchito yophunzitsa anthu Baibulo imene otsatira ake akuchita padziko lonse lapansi. Posachedwapa, padzikoli padzakhala mtendere weniweni.—Werengani Yesaya 2:3, 4; 54:13.
Onaninso
Kodi Mulungu Analenga Dziko Lapansili Chifukwa Chiyani?
Kodi zimene Yehova Mulungu ankafuna, zoti anthu azikhala m’paradaiso, zidzachitikadi? Ngati ndi choncho, zidzachitika liti?


text:
Kodi a Mboni za Yehova Amapangitsa Kuti Mabanja a Anthu Athe Kapena Alimbe?
Ife a Mboni za Yehova timayesetsa kukhala ndi mabanja olimba komanso timathandiza anthu ena kuti akhale ndi mabanja olimba. Timadziwa kuti Mulungu ndi amene anayambitsa banja. (Genesis 2:21-24; Aefeso 3:14, 15) Kudzera m’Baibulo, Mulungu anapereka mfundo zimene zathandiza anthu padziko lonse kukhala ndi mabanja olimba komanso osangalala.
Mmene a Mboni za Yehova Amathandizira Kuti Mabanja Akhale Olimba
Timayesetsa kutsatira malangizo a m’Baibulo chifukwa amatithandiza kuti tikhale amuna, akazi komanso makolo abwino. (Miyambo 31:10-31; Aefeso 5:22–6:4; 1 Timoteyo 5:8) Malangizo a m’Baibulo amathandiza ngakhale mabanja a anthu azipembedzo zosiyana kuti aziyenda bwino. (1 Petulo 3:1) Taonani zimene anthu ena omwe si Mboni ananena zokhudza amuna komanso akazi awo omwe ndi Mboni:
“Kwa zaka 6 kuchokera pamene tinakwatirana tinkangokhalira kukangana. Koma mkazi wanga dzina lake Ivete atakhala wa Mboni za Yehova, ankachita zinthu mwachikondi komanso moleza mtima kusiyana ndi kale. Zimenezi zinapangitsa kuti banja lathu lilimbe.”
—Clauir, wa ku Brazil.
“Mwamuna wanga, Chansa, atayamba kuphunzira Baibulo ndi a Mboni za Yehova ndinkamuletsa chifukwa ndinkaganiza kuti a Mboni amathetsa mabanja a anthu. Koma ndaona kuti mwamuna wanga atangoyamba kuphunzira Baibulo, banja lathu linayamba kuyenda bwino kwambiri.”
—Agness, wa ku Zambia.
Tikamalalikira, timasonyeza anthu mmene kugwiritsa ntchito malangizo a m’Baibulo kungawathandizire kuti
Aphunzire kuthana ndi mavuto amene anthu okwatirana amakumana nawo chaka choyamba cha ukwati
Azigwirizana ndi apongozi awo
Azigwiritsa bwino ntchito ndalama
Aziphunzitsa bwino ana awo
Kodi m’banja mumakhala mavuto munthu akasintha chipembedzo?
Nthawi zina amakhalapo. Mwachitsanzo, mu 1998 lipoti limene kampani ina yochita kafukufuku inapeza linanena kuti pa mabanja 20 alionse amene mmodzi anali wa Mboni za Yehova, banja limodzi linakumanapo ndi mavuto aakulu pa nthawi imene winayo anangoyamba kuphunzira ndi a Mboni.—Sofres
Yesu ananeneratu kuti anthu amene adzakhale otsatira ake, nthawi zina akhoza kutsutsidwa ndi anthu a m’banja mwawo. (Mateyu 10:32-36) Katswiri wina wa mbiri yakale dzina lake Will Durant, ananena kuti mu Ufumu wa Roma, “Chikhristu chinkagawanitsa mabanja,” * ndipo masiku ano, anthu enanso amanena kuti a Mboni za amagawanitsa mabanja. Kodi zimenezi zikutanthauza kuti a Mboni ndi amene amapangitsa kuti mabanja azitha?
Poweruza pa mlandu wakuti a Mboni za Yehova amapangitsa kuti mabanja a anthu azitha, Khoti Loona za Ufulu wa Anthu ku Ulaya linanena kuti anthu a m’banja la munthu amene ndi wa Mboni, nthawi zambiri amayambitsa mikangano chifukwa chokana “kuvomereza komanso kulemekeza ufulu wachipembedzo wa wachibale wawoyo wochita zinthu za kuchipembedzo chake.” Khotili linawonjezeranso kuti: “Mavuto amenewa amakhalapo m’mabanja onse amene anthu ndi osiyana zipembedzo osati m’mabanja a Mboni za Yehova okha.” * A Mboni za Yehova akamazunzidwa chifukwa cha chipembedzo chawo nthawi zonse amayesetsa kutsatira malangizo a m’Baibulo akuti: “Musabwezere choipa pa choipa. . . . Ngati ndi kotheka, khalani mwamtendere ndi anthu onse, monga mmene mungathere.”—Aroma 12:17, 18.
N’chifukwa chiyani a Mboni za Yehova amakhulupirira kuti ayenera kukwatirana ndi anthu a m’chipembedzo chawo chokha?
A Mboni amatsatira lamulo la m’Baibulo loti munthu akwatire “mwa Ambuye,” zomwe zikutanthauza kukwatirana ndi munthu amene amakhulupirira zinthu zofanana ndi iwowo. (1 Akorinto 7:39) Lamulo limeneli ndi la m’Baibulo komanso ndi lothandiza kwambiri. Mwachitsanzo, nkhani imene inatuluka mu 2010 m’magazini ina inanena kuti, “anthu okwatirana akakhala kuti onse ndi a chipembedzo chimodzi,” amagwirizana kwambiri.—Journal of Marriage and Family. *
Komabe, a Mboni sauza anthu a m’chipembedzo chawo kuti athetse ukwati zikakhala kuti mwamuna kapena mkazi wawo si Mboni. Baibulo limati: “Ngati pali m’bale amene ali ndi mkazi wosakhulupirira, ndipo mkaziyo akulola kukhala naye, asamusiye mkaziyo. Ndiponso mkazi amene mwamuna wake ndi wosakhulupirira, koma mwamunayo akulola kukhala naye, asamusiye mwamuna wakeyo.”—1 Akorinto 7:12, 13. A Mboni za Yehova amatsatira lamulo limeneli.
^ ndime 17 Onani buku lakuti Caesar and Christ, tsamba 647.
^ ndime 18 Onani chigamulo chimene chinaperekedwa pa mlandu wakuti Jehovah’s Witnesses of Moscow and Others v. Russia, tsamba 26 ndi
^ ndime 20 Onani magazini yakuti Journal of Marriage and Family, Voliyumu 72, Nambala 4, (August 2010), tsamba 963.
Onaninso
Kodi Mungatani Kuti Banja Lanu Likhale Losangalala?
Yehova, Mulungu wachimwemwe, amafuna kuti mabanja azikhala osangalala. Werengani nkhaniyi kuti mudziwe malangizo othandiza a m’Baibulo opita kwa amuna, akazi, makolo, ndiponso ana.
Kodi Bambo Wabwino Amatani?
Werengani kuti mudziwe mfundo 5 za m’Baibulo zimene zingakuthandizeni kuti muzikonda ana anu komanso kuti mukhale bambo wabwino.


text:
Antstolės E. Rulienės kontoraKhadi pafupifupi bizinesi
Antstolės E. Rulienės kontora
Amagulitsa nsombazo katundu, Bailiffs, Finance, inshuwalansi, chilamulo, Katundu auctions, Kupatsila +8
Map
Ntchito gulu
Amagulitsa nsombazo katundu, Bailiffs, Finance, inshuwalansi, chilamulo, Katundu auctions, Kupatsila, Lien, Mangawa, Maofesi bailiff, Ngongole management, Ngongole zosonkhanitsira, Ngongole zosonkhanitsira, Ngongole zosonkhanitsira kunja, Zikalata procedural
Qr code
vCard
Website
Site dzina: Antstolės E. Rulienės kontora | VisaLietuva.lt


text:
TSANZIRANI CHIKHULUPIRIRO CHAWO | TIMOTEYO
“Mwana Wanga Wokondedwa Ndi Wokhulupirika Mwa Ambuye”
TIMOTEYO ankakhala m’tauni ina, yomwe inali pamwamba pa phiri. Tauniyi inkatchedwa Lusitara. Ndiyeno tsiku lina kwawo kunabwera alendo awiri. Anthuwa anali Paulo ndi Sila ndipo atamva za mbiri yabwino ya Timoteyo, anaganiza zomutenga kuti aziyenda naye pamaulendo awo aumishonale. Kenako anthu aja limodzi ndi Timoteyo ananyamuka ndipo n’kutheka kuti mayi komanso agogo ake ankawaperekeza. Timoteyo ayenera kuti ankangoti mwee, akaganizira za ntchito imene ankafunika kuchita. Koma kodi mwina ankada nkhawa kuti akusiyana ndi makolo ake? Nanga mayi komanso agogo ake ankamva bwanji? Ayenera kuti zinkawavuta kukhulupirira kuti mwana wawo akupitadi.
Anthuwa ankadutsa m’tinjira todutsa m’minda ndipo Paulo ankamwetulira Timoteyo n’kumamulimbikitsa kuti asade nkhawa. Ankadziwa kuti Timoteyo anali wamanyazi, komabe ankaona kuti ndi mnyamata wakhama. Pa nthawiyi, Timoteyo anali adakali wamng’ono. Mwina anali asanakwanitse zaka 20 kapena zitangopitirira pang’ono. Timoteyo ankakonda komanso kulemekeza kwambiri Paulo ndipo ayenera kuti ankanyadira akaganiza zoti aziyenda naye limodzi. Komatu ulendo wawowu unali wovuta, chifukwa ankayenda maulendo ataliatali. Nthawi zina ankafunika kuyenda wapansi komanso panyanja, ndipo maulendo oterewa ankakhala oopsa. Mwina mavuto amenewa ankapangitsa Timoteyo kuganiza kuti sadzabwereranso kwawo.
Koma kodi n’chiyani chinachititsa mnyamatayu kuti asankhe ntchito imeneyi? Kodi zimene Timoteyo anachita zingatithandize bwanji kuti tikhale ndi chikhulupiriro cholimba?
‘KUYAMBIRA ALI WAKHANDA’
Tiyeni tibwerere m’mbuyo pang’ono zaka ziwiri kapena zitatu, izi zisanachitike. Monga tanenera kale, mzinda wa Lusitara unali pamwamba pa phiri ndipo m’mbali mwa phirilo munali mitsinje yambiri. Anthu a m’derali ankalankhula Chilukaoniya koma n’kuthekanso kuti ankamva komanso kulankhula Chigiriki. Tsiku lina amishonale awiri omwe ndi Paulo komanso Baranaba anafika m’tauniyi. Pa nthawiyo ankachokera ku Ikoniyo, mzinda wina waukulu womwe unali pafupi ndi tauniyi. Ndiyeno Paulo ndi Baranaba anayamba kulalikira anthu a m’tauniyo. Akulalikira, anaona munthu wina wolumala yemwe anasonyeza chikhulupiriro. Paulo atamuona, anamuchiritsa nthawi yomweyo.—Machitidwe 14:5-10.
Zikuoneka kuti anthu ambiri a ku Lusitara ankakhulupirira nthano zabodza zonena kuti milungu inkasintha n’kukhala anthu. Ndiye ataona kuti Paulo wachiritsa munthu wolumala, anayamba kuganiza kuti Paulo komanso Baranaba ndi milungu. Ankanena kuti Paulo ndi Heme, ndipo Baranaba ndi Zeu. Anthuwo anayamba kufuna kuwapatsa nsembe, koma Paulo ndi Baranaba sanalole zimenezi.—Machitidwe 14:11-18.
Komabe, panali anthu ena ochepa omwe sanachite nawo zimenezi. Anthuwa anasangalala kwambiri atamva zimene Paulo komanso Baranaba ankanena. Mwachitsanzo, panali mayi wina dzina lake Yunike komanso mayi ake, a Loisi. Yunike anali Myuda ndipo anakwatiwa ndi Mgiriki. * Iwo anasangalala kwambiri atamva kuti Mesiya anali atabwera kale ndiponso kuti anakwaniritsa maulosi ambiri omwe ankapezeka m’Malemba.
Zikuoneka kuti kubwera kwa Paulo kunathandiza kwambiri Timoteyo. Mayi ake a Timoteyo, a Yunike komanso agogo ake, a Loisi, anamuphunzitsa Malemba Achiheberi kuyambira ali “wakhanda.” (2 Timoteyo 3:15) Choncho nayenso Timoteyo ayenera kuti ankaona kuti zimene Paulo ndi Baranaba ankanena zinali zoona. Komanso taganizirani za munthu wolumala uja. N’kutheka kuti kungochokera ali mwana, Timoteyo ankaona munthuyo ali m’mbali mwa msewu n’kumapemphapempha. Timoteyo ayenera kuti anasoweratu chonena ataona munthu yemwe anali wolumalayo akuyenda bwinobwino. Zimene zinachitikazi zinachititsa kuti mayi ake a Yunike komanso agogo ake a Loisi akhale Akhristu. Ndipo nayenso Timoteyo anadzakhala Mkhristu. Masiku anonso, makolo angaphunzire zambiri kwa Yunike komanso Loisi pothandiza ana ndi zidzukulu zawo kuti adziwe Mulungu.
“TIYENERA KUKUMANA NDI MASAUTSO AMBIRI”
Anthu a ku Lusitara omwe anakhala Akhristu, ayenera kuti anasangalala kwambiri atamva za madalitso amene adzapeze pokhala otsatira a Khristu. Koma ankadziwanso kuti kukhala otsatira a Khristu si kophweka. Tikutero chifukwa Paulo atangochiritsa munthu wolumala uja, anthu ena otsutsa a ku Ikoniyo komanso a ku Antiokeya anachititsa anthu a ku Lusitara kuti aukire Paulo ndi Baranaba. Tangoganizani, anthu omwe ankafuna kumulambira aja, anasintha poyerayera n’kuyamba kugenda Paulo ndi miyala mpaka kumugwetsera pansi. Kenako anamukhwekhwerezera kunja kwa mzinda n’kumusiya kuti afe.—Machitidwe 14:19.
Ndiyeno zimenezi zitachitika, Akhristu a mumzinda wa Lusitara anapita pamene panali Paulo n’kumuzungulira. Anthuwo anadabwa kwambiri ataona kuti ali moyo. Kenako Paulo anadzuka n’kulowanso mumzinda wa Lusitara. Tsiku lotsatira Paulo ndi Baranaba anyamuka n’kupita ku Debe kuti akalalikire. Kumeneku anathandiza anthu ambiri kukhala otsatira a Yesu ndipo anaganiza zobwereranso ku Lusitara ngakhale ankadziwa kuti zikaika moyo wawo pangozi. Kodi n’chifukwa chiyani anachita zimenezi? Baibulo limanena kuti, “anali kulimbitsa mitima ya ophunzira ndi kuwalimbikitsa kuti akhalebe m’chikhulupiriro.” N’kutheka kuti pa nthawiyinso, Timoteyo anamva Paulo ndi Baranaba akulimbikitsa Akhristuwa kuti azipirira akamazunzidwa chifukwa madalitso amene akuyembekezera mtsogolo adzakhala aakulu. Paulo anawauza kuti: “Tiyenera kukumana ndi masautso ambiri kuti tikalowe mu ufumu wa Mulungu.”—Machitidwe 14:20-22.
Timoteyo analimbikitsidwa atamva zimene Paulo ananena ndipo ankadziwa kuti Paulo nayenso ankayesetsa kulalikira uthenga wabwino ngakhale kuti ankakumana ndi mavuto ambiri. Choncho Timoteyo ankadziwa ndithu kuti ngati atatsatira Paulo, anthu a ku Lusitara ndiponso bambo ake azimutsutsa. Komabe sanalole kuti zimenezi zimulepheretse kutumikira Mulungu. Achinyamata ambiri masiku ano amatengera chitsanzo cha Timoteyo. Achinyamatawa amacheza ndi anthu omwe angawalimbikitse komanso kuwathandiza kuti akhale ndi chikhulupiriro cholimba. Mofanana ndi Timoteyo, amapitirizabe kutumikira Mulungu ngakhale akutsutsidwa ndi achibale kapena anzawo.
‘ABALE ANAMUCHITIRA UMBONI WABWINO’
Monga tafotokozera kumayambiriro kwa nkhaniyi, patapita zaka zitatu Paulo anabwereranso ku Lusitara ndipo ulendo uno anali ndi Sila. N’zosakayikitsa kuti Timoteyo, mayi ake komanso agogo ake anasangalala kwambiri atakumananso ndi Paulo. N’kutheka kuti nayenso Paulo anasangalala kwambiri poona kuti anthu amene anawalalikira, akupitirizabe kutumikira Mulungu. N’zosakayikitsa kuti anasangalaladi kwambiri ataona kuti Yunike komanso Loisi anali ndi “chikhulupiriro chopanda chinyengo.”—2 Timoteyo 1:5.
Paulo anasangalalanso ataona kuti Timoteyo wakula n’kukhala mnyamata wodalirika kwambiri. Ndipotu “abale a ku Lusitara ndi ku Ikoniyo anamuchitira umboni wabwino.” Tangoganizani, mbiri ya Timoteyotu inafika mpaka ku Ikoniyo. Mpingowu unali pa mtunda wa makilomita 32 kuchokera ku Lusitara. (Machitidwe 16:2) N’chifukwa chiyani Timoteyo ankadziwika ndi mbiri yabwino chonchi?
Kumbukirani kuti mayi ake a Yunike komanso agogo ake a Loisi ankamuphunzitsa Timoteyo “malemba oyera” kuyambira ‘pamene anali wakhanda.’ M’malemba amene ankamuphunzitsawa munalinso malangizo othandiza achinyamata. (2 Timoteyo 3:15) Mwachitsanzo, munkapezeka malangizo ngati awa: “Kumbukira Mlengi wako Wamkulu masiku a unyamata wako.” (Mlaliki 12:1) Malangizowa anamuthandiza kwambiri Timoteyo atakhala Mkhristu. Nayenso anayamba kuona kuti njira ina yokumbukira Mlengi, ndi kulalikira uthenga wabwino wonena za Yesu. Monga tanenera kale, Timoteyo anali wamanyazi. Koma m’kupita kwa nthawi anasiya kuchita manyazi ndipo ankalalikira uthenga wabwino wonena za Yesu Khristu molimba mtima.
Akulu a mumpingo wa ku Lusitara anayamba kuona kuti Timoteyo ndi munthu wodalirika. Anaonanso kuti ankathandiza komanso kulimbikitsa ena. Koposa zonse, Yehovanso ankasangalala naye, moti ananeneratu zimene Timoteyo adzachite pomutumikira m’mipingo yosiyanasiyana. Ndiyeno pa ulendowu, Paulo anaona kuti akhoza kumutenga kuti aziyenda naye. Choncho abale a ku Lusitara anamuika manja Timoteyo, kutanthauza kuti anamusankha kuti azichita utumiki wapadera.—1 Timoteyo 1:18; 4:14.
N’zosakayikitsa kuti Timoteyo anasangalala kwambiri atapatsidwa udindo wapaderawu ndipo sakanalola kuti chilichonse chimusokoneze. * Koma kodi bambo ake akanagwirizana nazo zoti mwana wawo akhale mmishonale? N’kutheka kuti ankafuna kuti Timoteyo adzachite zakupsa pamoyo wake, moti mwina anakhumudwa kwambiri Timoteyo atasankha zimenezi. Nanga bwanji mayi ake? Monga kholo, n’kutheka kuti ankadera nkhawa kuti mwana wawo zimuthera bwanji, ndipo sikuti ankalakwitsa kuganiza choncho.
Kaya anakumana ndi mavuto otani, Timoteyo anapitira limodzi ndi Paulo. Monga tafotokozera muja, zinkangokhala ngati kutulo pamene Timoteyo ankasiyana ndi makolo ake ndipo sankadziwa kuti adzakumana nawonso liti. Atayenda ulendo wa tsiku lathunthu, anafika ku Ikoniyo. Ali kumeneko, Timoteyo anamva Paulo ndi Sila akupereka malangizo atsopano ochokera ku Bungwe Lolamulira la ku Yerusalemu komanso akulimbikitsa Akhristu a mumpingo wa ku Ikoniyo.—Machitidwe 16:4, 5.
Atachoka kumeneko anapita ku Galatiya ndipo kenako anayenda ulendo wautali m’misewu yafumbi kulowera kumpoto kenako kumadzulo, m’chigawo cha Fulugiya. Kenako mzimu woyera unawatsogolera ku Torowa. Ali kumeneko, anakwera ngalawa n’kupita ku Makedoniya. (Machitidwe 16:6-12) Pa nthawiyi Paulo anaona kuti Timoteyo ndi munthu wodalirika kwambiri moti anamusiya ku Bereya limodzi ndi Sila. (Machitidwe 17:14) Chifukwa choti Timoteyo ankachita zinthu mokhulupirika, Paulo anamutumiza ku Tesalonika. N’zodziwikiratu kuti ali kumeneku ankatsanzira Paulo komanso anthu ena okhulupirika ndipo ankalimbikitsa Akhristu a kumeneko.—1 Atesalonika 3:1-3.
Patapita nthawi, Paulo analemba kuti: “Ndilibe wina wamtima ngati iye, amene angasamaledi za inu moona mtima.” (Afilipi 2:20) Zimenezi zikusonyeza kuti Timoteyo anali adakali ndi mbiri yabwino. Ankapitirizabe kuchita zinthu mwakhama, modzichepetsa komanso mokhulupirika ngakhale kuti ankakumana ndi mavuto. Masiku anonso, achinyamata akhoza kuphunzira zambiri kwa Timoteyo. Dziwani kuti zimene mumachita zikhoza kupangitsa kuti mukhale ndi mbiri yabwino kapena ayi. Mukhoza kukhala ndi mbiri yabwino ngati mutamachita zimene Mulungu amafuna komanso kuchita zinthu moganizira ena.
“UCHITE CHILICHONSE CHOTHEKA KUTI UBWERE KWA INE”
Timoteyo anayenda limodzi ndi mtumwi Paulo kwa zaka zoposa 14. Pa nthawiyi anakumana ndi zinthu zosangalatsa ndipo nthawi zina ankakumana ndi mavuto. (2 Akorinto 11:24-27) Mwachitsanzo, nthawi ina Timoteyo anamangidwapo chifukwa cha chikhulupiriro chake. (Aheberi 13:23) Mofanana ndi Paulo, nayenso Timoteyo ankakonda Akhristu anzake. Mwina n’chifukwa chake pa nthawi ina Paulo analemba kuti: ‘Ndikukumbukira misozi yako.’ (2 Timoteyo 1:4) Zikuoneka kuti Timoteyo ‘ankalira ndi amene akulira,’ ndipo ankachita zonse zomwe angathe kuti awalimbikitse. (Aroma 12:15) Nafenso tingachite bwino kutengera chitsanzo chimenechi.
N’zosadabwitsa kuti patapita nthawi, Timoteyo anakhala mkulu wodalirika mumpingo wachikhristu. Paulo anamupatsanso udindo woyendera, kulimbikitsa komanso kusankha amuna amene ankayenera kukhala akulu ndi atumiki othandiza m’mipingo.—1 Timoteyo 5:22.
Paulo ankamukonda kwambiri Timoteyo, ndipo ankamulangiza ngati mwana wake. Mwachitsanzo, anamulimbikitsa kuti apitirizebe kuchita zinthu mwakhama komanso mwaluso. (1 Timoteyo 4:15, 16) Anamuuza kuti asalole kuti manyazi azimulepheretsa kuchita zinthu zabwino. Anamulimbikitsanso kuti asalole kuti anthu azimuderera. (1 Timoteyo 1:3; 4:6, 7, 11, 12) Zikuonekanso kuti Timoteyo anali ndi vuto la m’mimba ndipo Paulo anamupatsa malangizo omuthandiza kulimbana ndi vutolo.—1 Timoteyo 5:23.
Paulo atadziwa kuti watsala pang’ono kuphedwa, analemba kalata yake yomaliza yopita kwa Timoteyo. Ndipo m’kalatayo analemba kuti: “Uchite chilichonse chotheka kuti ubwere kwa ine posachedwa.” (2 Timoteyo 4:9) Paulotu ankamukonda wambiri Timoteyo moti anamutchula kuti, “mwana wanga wokondedwa ndi wokhulupirika mwa Ambuye.” (1 Akorinto 4:17) Sizodabwitsa kuti pa nthawi yovutayi, Paulo ankafuna kuti Timoteyo abwere kuti adzamulimbikitse. Ndiyetu nafenso ndi bwino kumadzifunsa kuti, ‘Kodi anthu ena akamakumana ndi mavuto, amafuna nditakhala nawo pafupi kuti ndiziwalimbikitsa?’
Sitikudziwa ngati Timoteyo anapitadi kwa Paulo asanaphedwe. Chomwe tikudziwa n’choti Timoteyo ankayesetsa kuchita zotheka kuti alimbikitse komanso kuthandiza ena. Ankachita zinthu mogwirizana ndi tanthauzo la dzina lake lakuti, “Amene Amalemekeza Mulungu.” Tiyeni tonse tiziyesetsa kutsanzira chikhulupiriro chake.
^ ndime 9 Onani nkhani yakuti, Kodi Mukudziwa? m’magazini ino.
^ ndime 20 Timoteyo analoleranso kuti adulidwe ngakhale kuti pa nthawiyo Akhristu sankafunikanso kudulidwa. Paulo ndi amene analamula zimenezi chifukwa choti Ayuda ankadziwa kuti bambo a Timoteyo anali Mgiriki. Anachita zimenezi kuti Ayudawo asamupezere zifukwa.—Machitidwe 16:3.


text:
MUTU 30
Kodi Pali Ubale Wotani Pakati pa Yesu Ndi Mulungu?
MULUNGU NDIYE ATATE AKE A YESU
YESU ANALONJEZA KUTI AKUFA ADZAUKA
Yesu atachiritsa munthu pa tsiku la Sabata, Ayuda ena anamuimba mlandu wophwanya Sabata. Poyankha Ayuda amenewa Yesu ananena kuti: “Atate wanga akugwirabe ntchito mpaka pano, inenso ndikugwirabe ntchito.”—Yohane 5:17.
Zimene Yesu anachita pa tsikuli zinali zosaletsedwa m’Chilamulo cha Mulungu. Yesu ankagwira ntchito yolalikira komanso kuchiritsa anthu potsanzira ntchito zabwino za Mulungu. Choncho Yesu ankachita zinthu zabwino tsiku lililonse, posatengera kuti tsikulo ndi la Sabata kapena ayi. Koma zimene Yesu anayankhazo zinawakwiyitsa kwambiri moti anayamba kufuna kumupha. N’chifukwa chiyani Ayudawo ankafuna kumupha?
Kuwonjezera pa zimene Yesu anachita pochiritsa munthu pa Sabata, Ayudawo anakwiyanso kwambiri atamva Yesu akunena kuti ndi Mwana wa Mulungu. Iwo ankaona ngati Yesu akunyoza Yehova Mulungu ponena kuti ndi Atate ake chifukwa kwa iwowo zinkakhala ngati akunena kuti iyeyo ndi wofanana ndi Mulungu. Komabe Yesu sanachite mantha chifukwa anapitiriza kuwafotokozera zambiri zokhudza ubale wake ndi Mulungu. Yesu ananena kuti: “Atatewo amakonda Mwana wake. Amamuonetsa zonse zimene iwo akuchita.”—Yohane 5:20.
Atate ndi amene amapereka moyo ndipo anasonyezapo zimenezi m’mbuyomo pamene anapereka mphamvu kwa anthu ena kuti aukitse amene anamwalira. Yesu ananenanso kuti: “Pakuti monga Atate amaukitsa akufa ndi kuwapatsa moyo, nayenso Mwana amapereka moyo kwa amene iye wafuna kuwapatsa.” (Yohane 5:21) Zimene Yesu ananenazi n’zolimbikitsa kwambiri tikaganizira zimene zidzachitike m’tsogolo. Ngakhale panopo, Mwanayu akupitirizabe kuukitsa anthu amene anali akufa mwauzimu. N’chifukwa chake Yesu ananena kuti: “Iye wakumva mawu anga ndi kukhulupirira amene anandituma ine ali nawo moyo wosatha, ndipo salowa m’chiweruzo koma wachoka ku imfa, waolokera ku moyo.”—Yohane 5:24.
Pa nthawiyi Yesu anali asanaukitsepo munthu aliyense, koma anauza anthu amene ankamuimba milanduwo kuti anthu amene anamwalira adzaukitsidwa. Iye ananena kuti: “Idzafika nthawi pamene onse ali m’manda achikumbutso adzamva mawu ake ndipo adzatuluka.”—Yohane 5:28, 29.
Ngakhale kuti Yesu ali ndi udindo waukulu umenewu, iye ananena momveka bwino kuti amamvera Mulungu. Iye anati: “Ine sindingachite chilichonse chongoganiza ndekha. . . . Sinditsatira chifuniro changa, koma chifuniro cha amene anandituma.” (Yohane 5:30) Koma Yesu anafotokoza za udindo wake pokwaniritsa chifuniro cha Mulungu, umene pa nthawiyi anali asanauonetsepo pa gulu la anthu. Ndipotu ena mwa anthu amene ankaimba mlandu Yesuwa anali akudziwa kale zinthu zambiri zokhudza Yesu. N’chifukwa chake Yesu anawakumbutsa kuti: “Inu munatumiza anthu kwa Yohane [M’batizi], ndipo iye anachitira umboni choonadi.”—Yohane 5:33.
N’kutheka kuti anthu amene ankaimba milandu Yesu, anali atamvapo zimene zinachitika zaka ziwiri m’mbuyomo. Pa nthawiyo Yohane anauza atsogoleri achipembedzo Achiyuda za Munthu wina amene ankabwera m’mbuyo mwake yemwe ankadziwika ndi dzina lakuti “Mneneri” komanso “Khristu.” (Yohane 1:20-25) Yesu anapitiriza kuwakumbutsa za mmene ankaonera Yohane, yemwe pa nthawiyi anali m’ndende. Iye anati: “Kwa kanthawi kochepa inu munali ofunitsitsa kusangalala m’kuwala kwakeko.” (Yohane 5:35) Koma pa nthawiyi, Yesu anawapatsa umboni wamphamvu kuposa umene Yohane M’batizi anawapatsa.
Kenako Yesu anawauza kuti: “Ntchito zimene ine ndikuchita [kuphatikizapo ntchito yochiritsa imene anali atangoigwira], zikundichitira umboni kuti Atate ananditumadi.” Ananenanso kuti: ‘Atate amene anandituma anandichitira umboni.’ (Yohane 5:36, 37) Mwachitsanzo, Mulungu anachitira umboni za Yesu pa nthawi imene ankabatizidwa.—Mateyu 3:17.
Choncho anthuwa analibe zifukwa zokwanira zokanira Yesu chifukwa Malemba amene ankafufuza ankachitira kale umboni za Yesu. Ndiyeno Yesu anamaliza n’kuwauza kuti: “Ngati mukanakhulupirira Mose, mukanakhulupiriranso ine, pakuti iyeyo analemba za ine. Koma ngati simukhulupirira zolemba za ameneyo, mungakhulupirire bwanji mawu anga?”—Yohane 5:46, 47.


text:
Thandizani Ena Kuti Azichita Zonse Zimene Angathe
“Ndidzakupatsa malangizo ndi kukuyang’anira.”—SAL. 32:8.
1, 2. Kodi Yehova amaona bwanji atumiki ake a padziko lapansi?
MAKOLO akamaona ana awo akusewera nthawi zambiri amadabwa kuona luso limene anawo ali nalo. Mwina inunso mwaonapo zimenezi. Mwana wina akhoza kukhala ndi luso lothamanga kapena kudumpha pomwe wina angakhale ndi luso losewera bawo kapena lojambula. Kaya ana awo ali ndi luso lotani, makolo amasangalala kuwathandiza kuti akulitse luso lawolo.
2 Nayenso Yehova amachita chidwi kwambiri ndi ana ake a padziko lapansi. Iye amaona kuti atumiki ake padzikoli ali ngati “zinthu zamtengo wapatali zochokera ku mitundu yonse ya anthu.” (Hag. 2:7) Iwo ndi amtengo wapatali kwambiri makamaka chifukwa cha chikhulupiriro chawo ndiponso kudzipereka kwawo. Koma mwina mwaona kuti atumiki a Yehova amakhalanso ndi luso losiyanasiyana. Abale ena ali ndi luso lokamba nkhani pomwe ena ali ndi luso loyendetsa zinthu mumpingo. Alongo ena amatha kuphunzira bwino chilankhulo china kumalalikira m’chilankhulocho pamene ena amapereka chitsanzo chabwino kwambiri polimbikitsa anthu ndi kusamalira odwala. (Aroma 16:1, 12) Timayamikira kwambiri kukhala limodzi ndi Akhristu oterewa mumpingo.
3. Kodi tikambirana mafunso ati m’nkhaniyi?
3 Koma Akhristu ena, makamaka abale achinyamata kapena ongobatizidwa kumene, amafunika kuwathandiza kuti adziwe zimene angachite bwino mumpingo. Kodi tingawathandize bwanji? N’chifukwa chiyani tiyenera kutsanzira Yehova n’kumayesetsa kuona zabwino zimene angachite?
YEHOVA AMAONA ZABWINO ZIMENE ATUMIKI AKE ANGACHITE
4, 5. Kodi nkhani ya pa Oweruza 6:11-16 imasonyeza bwanji kuti Yehova amaona zimene atumiki ake angachite?
4 Nkhani zambiri za m’Baibulo zimasonyeza kuti Yehova amatha kuona zabwino zimene atumiki ake amachita komanso zimene angakwanitse kuchita. Chitsanzo pa nkhaniyi ndi Gidiyoni, amene anasankhidwa kuti apulumutse anthu a Mulungu kwa Amidiyani. Iye ayenera kuti anadabwa mngelo atamuuza kuti: “Yehova ali ndi iwe, munthu wolimba mtima ndi wamphamvuwe.” Zikuonekeratu kuti umu si mmene Gidiyoni ankadzionera. Iye anasonyeza kuti ankadzikayikira ndipo ankadziona kuti ndi wachabechabe. Koma zimene anakambirana ndi mngeloyu zinasonyeza kuti Yehova ankaona Gidiyoni mosiyana kwambiri ndi mmene ankadzionera.—Werengani Oweruza 6:11-16.
5 Yehova anaona luso limene Gidiyoni anali nalo ndipo sankakayikira zoti akhoza kupulumutsa Aisiraeli. Choyamba, mngelo wa Yehova anaona Gidiyoniyo akupuntha tirigu mwamphamvu. Koma pali zinanso zimene anaona. Kalelo anthu ankapuntha tirigu pamtetete kuti mphepo iziuluza mankhusu ake. Koma Gidiyoni ankapuntha tiriguyo moponderamo mphesa kuti Amidiyani asamutulukire n’kumulanda. Yehova anazindikira kuti Gidiyoni ndi wakhama komanso wanzeru. Iye anatha kuona mmene zinthu zinalili n’kupeza njira yoti apewere mavuto. Yehova atazindikira zimene Gidiyoni angakwanitse kuchita anamuthandiza kuti achite zambiri.
6, 7. (a) Tikudziwa bwanji kuti Yehova ankaona Amosi mosiyana ndi mmene Aisiraeli ena ankamuonera? (b) N’chiyani chikusonyeza kuti Amosi sanali mbuli?
6 Zimene zinachitikira mneneri Amosi zimasonyezanso kuti Yehova amaona zimene atumiki ake angachite. Ambiri ankamuona kuti ndi munthu wamba basi ndiponso wosafunika. Ndipotu Amosi ananena kuti anali m’busa komanso woboola mtundu wina wa nkhuyu zimene anthu osauka ankadya. Koma Yehova anasankha Amosi kuti apereke chiweruzo kwa anthu okhala mu ufumu wa Isiraeli wa mafuko 10. N’kutheka kuti Aisiraeli ena ankaona kuti Mulungu sanasankhe bwino.—Werengani Amosi 7:14, 15.
7 Amosi ankachokera kumidzi koma ankadziwa bwino za miyambo komanso olamulira a m’nthawi yake. Iye ankadziwanso bwinobwino zimene zinkachitika ku Isiraeli. Mwina ankadziwanso zochitika m’mayiko ena apafupi chifukwa choti ankakumana ndi amalonda ochokera m’madera osiyanasiyana. (Amosi 1:6, 9, 11, 13; 2:8; 6:4-6) Akatswiri ena a Baibulo a masiku ano amanena kuti Amosi anali ndi luso lolemba nkhani. Iye ankagwiritsa ntchito mawu osavuta kumva komanso amphamvu. Ankathanso kugwiritsa ntchito mawuwo mwaluso komanso kuyerekezera bwino zinthu. Pa nthawi ina Amosi analankhula molimba mtima poyankha wansembe wina dzina lake Amaziya. Zimene analankhulazo zimasonyeza kuti Yehova anasankhadi munthu woyenera ndipo anaoneratu zimene anthu ena sankaona.—Amosi 7:12, 13, 16, 17.
8. (a) Kodi Yehova anamuuza chiyani Davide? (b) Kodi mawu a pa Salimo 32:8 angalimbikitse bwanji anthu amene amadzikayikira?
8 Yehova amaonadi zimene mtumiki wake aliyense angachite. Iye anauza Davide kuti adzamupatsa malangizo ndi ‘kumuyang’anira.’ (Werengani Salimo 32:8.) Kodi mfundo imeneyi ingatilimbikitse bwanji? Mwina timadzikayikira, koma Yehova angatithandize kuti tikwanitse kuchita zinthu zimene ifeyo tinkaganiza kuti sitingazikwanitse. Zimene Yehova amachita tingaziyerekezere ndi zimene bambo amachita pophunzitsa mwana wake kuyendetsa njinga. Bambo amauza mwanayo zochita n’kumayang’ana mmene akuchitira komanso kumuthandizira. Nayenso Yehova amatiyang’anitsitsa n’kumatitsogolera kuti tithe kuchita zambiri pomutumikira. Nthawi zina amagwiritsanso ntchito abale ndi alongo kuti atithandize kuchita zonse zimene tingathe. Kodi amachita bwanji zimenezi?
TIZIONA ZIMENE ANTHU ENA AMACHITA BWINO
9. Kodi tingatsatire bwanji malangizo a Paulo oti ‘tiziganizira zofuna za ena’?
9 Paulo analimbikitsa Akhristu onse kuti ‘aziganizira zofuna za anzawo.’ (Werengani Afilipi 2:3, 4.) Malangizo a Paulowa akusonyeza kuti tiyenera kuona zabwino zimene ena akuchita ndiponso kuwayamikira. Kodi timamva bwanji munthu wina akatiyamikira pamene tachita bwino zinthu zina? Nthawi zambiri zimatilimbikitsa kuti tiyesetse kuchita zinthu zina zabwino. Ifenso tikayamikira zimene anzathu akuchita timawathandiza kuti achite zambiri potumikira Yehova.
10. Kodi ndi ndani kwenikweni amene tingafunike kuwalimbikitsa?
10 Kodi ndi ndani kwenikweni amene tingafunike kuwalimbikitsa? N’zoona kuti tonsefe timafunika kulimbikitsidwa. Koma achinyamata kapena abale ongobatizidwa kumene amafunika kulimbikitsidwa kwambiri. Tiyenera kuwathandiza kudziwa kuti ndi ofunika ndipo angachite zambiri mumpingo. Mawu a Mulungu amawalimbikitsa kuyesetsa kuti azitumikira mumpingo, koma ngati sitiwalimbikitsa ndiponso kuwayamikira sangakhale ndi mtima umenewu.—1 Tim. 3:1.
11. (a) Kodi mkulu wina anathandiza bwanji mnyamata wamanyazi? (b) Kodi tikuphunzira chiyani pa nkhaniyi?
11 M’bale wina dzina lake Ludovic, yemwe ndi mkulu, anathandizidwapo ali wachinyamata. Iye anati: “Ndikalimbikitsa m’bale, amasintha mofulumira n’kuyamba kuchita zambiri.” Ludovic anafotokoza za mnyamata wina wamanyazi dzina lake Julien. Iye anati: “Nthawi zina Julien ankayesetsa kuthandiza mumpingo. Koma chifukwa chamanyazi ankadzikayikira ndipo ankachita zinthu m’njira yosamvetsetseka. Ngakhale zinali choncho, ndinatha kuona kuti anali wokoma mtima ndiponso ankafunitsitsa kuthandiza ena. Choncho m’malo momukayikira, ndinayesetsa kuganizira makhalidwe ake abwino ndipo ndinkamulimbikitsa.” Patapita nthawi, Julien anakhala mtumiki wothandiza ndipo tsopano ndi mpainiya wokhazikika.
ATHANDIZENI KUTI AZICHITA ZONSE ZIMENE ANGATHE
12. Kodi tiyenera kuchita chiyani kuti tithandize munthu kuchita zambiri? Perekani chitsanzo.
12 Kuti tithandize anthu kuchita zambiri, tiyenera kukhala maso kuti tione luso la ena. Nkhani ya Julien ija ikusonyeza kuti sitiyenera kuganizira kwambiri zimene ena amalakwitsa koma tiziona makhalidwe awo abwino komanso luso lawo n’kuwathandiza. Izi n’zimene Yesu anachita ndi Petulo. Nthawi zina Petulo ankaoneka ngati wosadalirika koma Yesu analosera kuti iye adzakhala wosasunthika ngati thanthwe.—Yoh. 1:42.
13, 14. (a) Kodi Baranaba anathandiza bwanji Maliko? (b) Kodi m’bale wina anathandizidwanso bwanji? (Onani chithunzi patsamba 28.)
13 Izi ndi zimenenso Baranaba anachita pothandiza Yohane Maliko. (Mac. 12:25) Pa ulendo woyamba wa umishonale, Paulo ndi Baranaba ‘ankatumikiridwa’ ndi Maliko. Koma atafika ku Pamfuliya, Maliko anawasiya n’kubwerera. Iwo anayenda okha kulowera chakumpoto kudutsa m’dera lina kumene kunkakhala achifwamba ambiri. (Mac. 13:5, 13) Koma Baranaba ayenera kuti sanaganizire kwambiri zimene Maliko anachitazo ndipo pa nthawi ina anam’tenganso kuti apitirize kumuphunzitsa. (Mac. 15:37-39) Zimenezi zinathandiza kuti Maliko akhale mtumiki wa Yehova wodalirika. Chochititsa chidwi n’chakuti pa nthawi imene Paulo anamangidwa ku Roma, Maliko anali naye limodzi ndipo onse anapereka moni m’kalata yopita kumpingo wa ku Kolose. M’kalatayo, Paulo analemba zinthu zosonyeza kuti ankaona kuti Maliko anali m’bale wabwino. (Akol. 4:10) Baranaba ayenera kuti anasangalala kwambiri pamene Paulo anaitanitsa Maliko kuti akamuthandize.—2 Tim. 4:11.
14 M’bale wina dzina lake Alexandre, yemwenso ndi mkulu, anathandizidwa ali wachinyamata. Pofotokoza mmene m’bale wina anamuthandizira iye anati: “Pamene ndinali wachinyamata, ndinkavutika kwambiri kupemphera pa gulu. Koma m’baleyo anandiuza zimene ndingachite pokonzekera komanso kuti ndisamamangike. M’malo mongosiya kundipatsa pemphero, iye ankakondabe kundiuza kuti ndipemphere pa msonkhano wokonzekera utumiki. Izi zinandithandiza kuti ndisamadzikayikire.”
15. Kodi Paulo anasonyeza bwanji kuti ankayamikira abale ake?
15 Kodi inuyo mumatani mukaona kuti m’bale kapena mlongo wina ali ndi khalidwe linalake labwino? Kodi mumamuyamikira kuchokera pansi pa mtima? M’chaputala 16 cha buku la Aroma, Paulo anatchula anthu oposa 20 n’kuyamikira kuchokera pansi pa mtima makhalidwe awo abwino. (Aroma 16:3-7, 13) Mwachitsanzo, iye ayamikira Anduroniko ndi Yuniya kuti anapirira kwambiri ponena kuti iwo anatumikira Khristu kwa nthawi yaitali kuposa iyeyo. Paulo anayamikiranso amayi a Rufu, mwina pokumbukira mmene anamuthandizira m’mbuyomo.
16. Kodi chingachitike n’chiyani ngati timayamikira achinyamata?
16 Tikamayamikira anzathu kuchokera pansi pa mtima zikhoza kuwathandiza kwambiri. Chitsanzo pa nkhaniyi ndi mnyamata wina wa ku France dzina lake Rico. Iye anakhumudwa kwambiri chifukwa choti bambo ake, omwe sanali Mboni, ankamukaniza kubatizidwa. Rico anaganiza zoti angodikira kuti adzayambe kutumikira Yehova bwinobwino akadzakula. Iye ankadandaulanso chifukwa chakuti anzake kusukulu ankamuvutitsa. Mkulu wina mumpingo dzina lake Frédéric, anapemphedwa kuti aziphunzira ndi Rico ndipo anati: “Ndinamuyamikira kwambiri n’kumuuza kuti kutsutsidwako unali umboni wakuti sankabisa zimene amakhulupirira.” Zimene m’baleyu anamuuza zinamuthandiza kuti apitirize kukhala wokhulupirika komanso kuti azigwirizana ndi bambo ake. Rico anabatizidwa ali ndi zaka 12.
17. (a) Kodi tingathandize bwanji abale kuti azichita zambiri mumpingo? (b) Kodi mmishonale wina wathandiza bwanji achinyamata?
17 Tikayamikira anzathu chifukwa chokamba bwino nkhani kapena chifukwa chochita zinthu zina zabwino, timawalimbikitsa kuti achite zambiri potumikira Yehova. Mlongo wina dzina lake Sylvie, * amene watumikira ku Beteli ya ku France kwa zaka zambiri, ananena kuti nawonso alongo angachite bwino kuyamikira abale. Ananena kuti alongowo akhoza kutchula zinthu zina zimene m’bale wachita bwino zomwe akulu kapena abale ena sangazitchule. Choncho m’baleyo angalimbikitsidwe kwambiri kumva zimene abale komanso alongowo anganene. Sylvie ananenanso kuti: “Ndimaona kuti ndi udindo wanga kuyamikira ena pa zimene achita.” (Miy. 3:27) Mmishonale wina ku French Guiana, dzina lake Jérôme, wathandiza anyamata ambiri kuti ayambe umishonale. Iye anati: “Ndaona kuti kuyamikira abale achinyamata pamene achita zinthu zina zabwino mu utumiki kapena pamene apereka ndemanga yabwino kumawathandiza kuti asamadzikayikire ndiponso kuti ayambe kuchita zambiri mumpingo.”
18. Kodi kugwira ntchito limodzi ndi abale achinyamata n’kothandiza bwanji?
18 Tingathandizenso anzathu kuti achite zambiri ngati tigwira nawo ntchito zina mumpingo. Mwachitsanzo, tiyerekeze kuti mumpingo muli m’bale wachinyamata wodziwa zamakompyuta. Mkulu angamupemphe kuti asindikize nkhani zina kuchokera pa webusaiti ya jw.org zimene zingalimbikitse achikulire omwe alibe makompyuta. Mukhozanso kupempha achinyamata ena kuti muthandizane nawo ntchito zina pa Nyumba ya Ufumu. Mukamatero mudzatha kuona luso limene achinyamatawo ali nalo n’kuwayamikira ndipo zotsatira zake zidzakhala zabwino.—Miy. 15:23.
KONZEKERANI ZAM’TSOGOLO
19, 20. N’chifukwa chiyani tiyenera kuthandiza anthu ena kuchita zambiri mumpingo?
19 Yehova atasankha Yoswa kuti atsogolere Aisiraeli, anauzanso Mose kuti ‘amulimbikitse.’ (Werengani Deuteronomo 3:28.) Anthu ambiri atsopano akulowa m’gulu la Yehova padziko lonse. Choncho Akhristu onse, osati akulu okha, angathandize abale achinyamata ndiponso atsopano kuti achite zambiri mumpingo. Tikamachita zimenezi tidzathandiza anthu ambiri kuyamba utumiki wa nthawi zonse komanso kukhala “oyenerera bwino kuphunzitsa ena.”—2 Tim. 2:2.
20 Kaya tili mumpingo waukulu kapena m’kagulu, tiyeni tonsefe tizikonzekera zam’tsogolo. Kuti zimenezi zitheke, tiyenera kutsanzira Yehova yemwe nthawi zonse amaona zabwino zimene atumiki ake angachite.
^ ndime 17 Dzina lasinthidwa.


text:
DOMINICAN REPUBLIC
Gawo la Chikiliyo cha ku Haiti
Kutsegulira Gawo la Chikiliyo cha ku Haiti
Ntchito yolalikira yakhala ikuyenda bwino m’gawo la anthu olankhula Chisipanishi. Koma posachedwapa anthu olankhula zilankhulo zina akhala akufika m’dzikoli ndipo akumvetsera uthenga wa m’Baibulo. Dziko la Haiti linachita malire ndi dziko la Dominican Republic ndipo anthu ambiri akumeneko amalankhula Chikiliyo. Ngakhale kuti mayiko awiriwa sagwirizana kwenikweni, anthu ambiri a ku Haiti amapita ku Dominican Republic kukagwira ntchito ndipo chiwerengero chawo chakhala chikukwera pa zaka zapitazi.
Kwa zaka zambiri anthu olankhula Chikiliyo cha ku Haiti omwe ankaphunzira Baibulo, ankasonkhana m’mipingo ya Chisipanishi. Ndiyeno mu 1993, Bungwe Lolamulira linapempha nthambi ya ku Guadeloupe kuti itumize apainiya apadera olankhula Chikiliyo cha ku Haiti kukathandiza ku Dominican Republic. Barnabé ndi Germaine Biabiany linali banja loyamba pa mabanja atatu amene anavomera kusamukira kumeneko. Barnabé anati: “Poyamba tinali ndi timabuku tiwiri ta m’Chikiliyo. Mabuku ena onse anali a Chifulenchi ndipo tinkafunika kuwamasulira m’Chikiliyo cha ku Haiti.”
Mu January 1996, mumzinda wa Higüey munali ofalitsa 9 ndipo mumzinda wa Santo Domingo analimo 10. Ofalitsa a m’timagulu tam’mizinda iwiriyi ankafunitsitsa kuthandiza anthu olankhula Chikiliyo cha ku Haiti. Kenako timaguluti tinakhala mipingo. Koma posakhalitsa mipingoyo inathetsedwa chifukwa zinkaoneka kuti anthu ambiri ankaphunzira Chisipanishi ndipo ankapitanso kumipingo ya Chisipanishi. Barnabé ananenanso kuti: “Tinakambirana ndi abale a m’Dipatimenti ya Utumiki kunthambi ndipo anatiuza kuti tiyenera kusiya kaye kulalikira m’gawo la anthu olankhula Chikiliyo cha ku Haiti.”
Zinthu Zinasintha M’gawo la Chikiliyo
Mu 2003, Bungwe Lolamulira linatumiza Dong ndi Gladys Bark omwe anali apainiya apadera kuti akalalikire m’gawo la anthu olankhula Chikiliyo ku Dominican Republic. Kwa zaka ziwiri ankalalikira mumzinda wa Higüey ndipo zinthu zinayamba kusintha. Pa June 1, 2005, mpingo wa Chikiliyo cha ku Haiti unakhazikitsidwa. Amishonale monga Dong Bark, Barnabé Biabiany ndiponso Steven Rogers ankalalikira mwakhama pothandiza anthu achilankhulocho m’dziko lonse la Dominican Republic.
Zinthu zinkayendadi moti mipingo yambiri inakhazikitsidwa. Pa September 1, 2006, panakhazikitsidwa dera loyamba la mipingo ya Chikiliyo. Panali mipingo 7 ndi timagulu tiwiri ndipo Barnabé Biabiany anali woyang’anira dera wake.
M’zaka zotsatira, amishonale ambiri ankatumizidwa kukalalikira ku Dominican Republic kukalalikira m’gawo la Chikiliyo. Abale ambiri ochokera ku Canada, Europe ndi ku United States anasamukira ku Dominican Republic kuti akathandize. Kagulu ka abale odziwa Chikiliyo kanauzidwa kuti kakaphunzitse abale a m’dzikolo ndiponso ochokera mayiko ena chilankhulochi.
Anthu ambiri akaona anthu olankhula Chikiliyo amaganiza kuti ndi a Mboni za Yehova
Anthu ambiri ku Dominican Republic akuphunzira Chikiliyo ndipo zimenezi zikuthandiza kwambiri kuti anthu ochokera ku Haiti aziphunzira Baibulo. Chilankhulochi chathandizanso kwambiri ofalitsa a ku Dominican Republic kuti azimasukirana ndi anthu a ku Haiti akamawalalikira. Masiku ano anthu akangoona anthu a m’dzikolo akulankhula Chikiliyo cha ku Haiti amangodziwiratu kuti ndi a Mboni za Yehova.
Kuganizira anthu achikhalidwe china n’kothandiza kwambiri. Chitsanzo ndi mlongo wina ku Dominican Republic yemwe ndi mpainiya. Iye anachita nawo maphunziro apadera a chilankhulo cha Chikiliyo. Tsiku lina analalikira banja lina lochokera ku Haiti. Atapitanso anayamba kuphunzira nawo Baibulo. Mlongoyu anati: “Nditafika ndinakisa mkazi wa munthu wa ku Haiti patsaya mogwirizana ndi chikhalidwe cha azimayi a ku Dominican Republic. Mayiyo anayamba kulira. Nditamufunsa ananena kuti: ‘Pa zaka zonse zimene ndakhala kuno, aka n’koyamba kulandira moni wachonchi.’”
Yehova wakhala akudalitsa khama la abale ndipo chiwerengero cha ofalitsa chikuwonjezereka kwambiri. Pofika pa September 1, 2009, panali mipingo 23 ya Chikiliyo ndi timagulu 20 ndipo dera linanso linakhazikitsidwa. Chiwerengero cha anthu opezeka pa Chikumbutso mu 2011 chikusonyezanso kuti ofalitsa apitiriza kuwonjezereka. Mwachitsanzo, ofalitsa 11 m’tauni yaing’ono ya Río Limpio anasangalala kuona anthu 594 atafika pa Chikumbutso. Nthawi ina panakonzedwa zoti mwambo wa Chikumbutso ukachitikire m’tauni ya Las Yayas de Viajama. M’tauniyi munalibe wofalitsa aliyense koma anthu 170 anafika pa Chikumbutso. Mu September 2011, panali mipingo 33 ndiponso timagulu 21 m’gawo la Chikiliyo. Mu 2012 panakhazikitsidwanso dera lina lachitatu.
Nthambi za ku Dominican Republic ndi Haiti zathandiza kwambiri abale olankhula Chikiliyo. Makalasi 5 a Sukulu Yophunzitsa Baibulo ya Abale Osakwatira ndiponso makalasi 4 a Sukulu Yophunzitsa Baibulo ya Akhristu Apabanja akhala akuchitika m’Chikiliyo cha ku Haiti.


text:
NKHANI YA PACHIKUTO | MFUNDO 5 ZOMWE ZINGAKUTHANDIZENI KUTI MUKHALE NDI MOYO WATHANZI
Zimene Mungachite Kuti Mukhale Ndi Moyo Wathanzi
PALIBE amene amafuna kudwala. Munthu akadwala, amalephera kuchita zinthu zina ndipo zambiri zimasokonekera. Mwachitsanzo, angalephere kupita kusukulu kapena kuntchito ndiponso angalephere kupeza ndalama zosamalira banja lake. Komanso nthawi zambiri amawononga ndalama polipira kuchipatala kapena kugula mankhwala. Mwinanso pangafunike munthu woti azimusamalira.
Mpake kuti amati, “Kupewa kumaposa kuchiza.” Ngakhale kuti matenda ena sitingathe kuwapewa, matenda ambiri ndi opeweka. Ndiye kodi mungatani kuti mupewe matenda oterewa komanso kuti matendawa asafalikire? Tiyeni tikambirane mfundo 5 zomwe zingakuthandizeni.
1 MUZIKHALA AUKHONDO
Mogwirizana ndi zimene achipatala china chotchedwa Mayo ananena, kusamba m’manja “ndi njira yabwino kwambiri yopewera matenda komanso yothandiza kuti matenda asafalikire.” Kutikita mphuno kapena m’maso, kungachititse kuti munthu adwale chifuwa kapena chimfine mosavuta. Zili choncho, chifukwa nthawi zambiri m’manja mwathu mumakhala tizilombo toyambitsa matenda. Choncho kuti mupewe matenda, muyenera kumasamba m’manja pafupipafupi. Kusamba m’manja kumathandizanso kupewa matenda oopsa monga chibayo ndi kutsegula m’mimba. Chaka chilichonse matendawa amapha ana oposa 2 miliyoni omwe sanakwanitse zaka 5. Ngakhale matenda oopsa a Ebola, tingathe kuwapewa posamba m’manja pafupipafupi.
Pali nthawi imene kusamba m’manja kumakhala kofunika kwambiri kuti musatenge kapena kufalitsa matenda. Muyenera kusamba m’manja:
Mukachoka kuchimbudzi.
Mukasintha mwana thewera kapena mukaperekeza mwana kuchimbudzi.
Musanasamalire pabala komanso mukamaliza.
Mukamapita kukaona wodwala komanso mukabwerako.
Musanayambe kukonza, kugawa kapena kudya chakudya.
Mukayetsemula, kutsokomola kapena kumina.
Mukagwira chiweto kapena ndowe zake.
Mukachoka kotaya zinyalala.
Komanso posamba m’manjapo muyenera kusamba bwinobwino osati mothamanga. Kafukufuku amasonyeza kuti anthu ambiri akachoka kuchimbudzi sasamba m’manja bwinobwino kapenanso sasamba n’komwe. Ndiye kodi mungasambe bwanji m’manja?
Muyenera kusamba pampope kapena kuchita kuthiriridwa madzi. Ndipo choyamba muzinyowetsa m’manja mwanu kenako n’kuikamo sopo.
Tikitani manja anu mpaka sopoyo atulutse thovu. Ndiyeno posambapo muzifika m’zikhadabo, zikhatho, pakati pa zala komanso kuseri kwa manja anu.
Chitani zimenezi kwa masekondi 20.
Kenako tsukuluzani manja anu pampope kapena ndi madzi oyera ochita kukuthirirani.
Pomaliza, pukutani manja anu ndi kansalu koyera kapena kuwasiya kuti aume okha.
Kuchita zimenezi n’kosavuta, koma n’kothandiza kwambiri ndipo kungapulumutse moyo.
2 MUZIMWA NDI KUGWIRITSA NTCHITO MADZI AUKHONDO
Anthu a m’mayiko ambiri alibe mipope pakhomo pawo, ndipo amatunga madzi m’zitsime, kumijigo kapena m’malo ena. Koma kuderalo kukachitika zinthu monga kusefukira kwa madzi, mphepo yamkuntho kapena mapaipi a madzi akawonongeka, anthu amavutika kupeza madzi abwino akumwa. Anthu akamwa madzi ochokera pamalo oipa kapena ngati madziwo sanasungidwe bwino, angathe kudwala njoka zam’mimba, matenda achiwindi, kolera, kutsegula m’mimba, taifodi komanso matenda ena. Chaka chilichonse anthu oposa 1.7 biliyoni amadwala matenda otsegula m’mimba chifukwa chomwa madzi oipa.
Ngakhale kuti matenda ena sitingathe kuwapewa, matenda ambiri ndi opeweka
Munthu amatenga matenda a kolera, ngati wamwa madzi kapena kudya chakudya chomwe chakhudzana ndi chimbudzi cha munthu wodwala matendawa. Ndiye kodi mungatani kuti mudziteteze ku matendawa komanso matenda ena, makamaka kukachitika zinthu monga kusefukira kwa madzi?
Onetsetsani kuti madzi anu akumwa, otsukira mkamwa, otsukira mbale, otsukira zakudya komanso ophikira ndi aukhondo. Pogula madzi a m’mabotolo muyeneranso kuonetsetsa kuti madziwo achokera kukampani yodziwika bwino komanso kuti botololo ndi lotsekedwa bwino.
Ngati mukukayikira kuti madzi anu akumwa awonongeka ndi zinthu zina, mungachite bwino kuwawiritsa kapena kuthiramo mankhwala musanamwe.
Pogwiritsa ntchito mankhwala othira m’madzi, muyenera kutsatira malangizo ake mosamala.
Ngati mungakwanitse, muzisefa madzi akumwa pogwiritsa ntchito zosefera madzi zabwino.
Muzisunga madzi akumwa m’ziwiya zaukhondo ndipo muziwavundikira kuti asalowe tizilombo toyambitsa matenda.
Muzionetsetsa kuti kapu imene mukutungira madzi ndi yoyera.
Musamapisilire madzi akumwa komanso muzisamba m’manja musanagwire zinthu zosungira madzi.
3 MUZIDYA ZAKUDYA ZOPATSA THANZI
Kuti munthu akhale ndi moyo wathanzi, amayenera kudya chakudya chopatsa thanzi. Komanso kuti chakudya chikhale chopatsa thanzi chiyenera kukhala cha magulu onse. Musamadye kwambiri komanso muzipewa kudya mchere wambiri, shuga wambiri ndi zakudya zamafuta ambiri. Muzidya zakudya zosiyanasiyana ndipo muzidyanso zipatso ndi masamba. Mukamagula zakudya monga buledi, mpunga, supageti komanso zakudya zina zopangidwa ndi zinthu zakumunda, muzisankha zabulawuni. Zakudya zoterezi zimakhala zopatsa thanzi kuposa zoyera. Muzidyanso nyama, nkhuku komanso za m’gulu la mbalame kuti muzipeza mapuloteni, koma musamadye zambiri. Nsomba zimathandizanso kuti mupeze mapuloteni, choncho ngati n’zotheka muzidya nsomba kangapo pa mlungu. M’mayiko ena, anthu amatha kupezanso mapuloteni ambiri kuchokera m’zinthu zakumunda komanso ndiwo zamasamba.
Kudya zinthu zashuga wambiri ndiponso zamafuta ambiri kungapangitse kuti munenepe kwambiri. Choncho, m’malo momwa zakumwa zoziziritsa kukhosi, muzikonda kumwa madzi ambiri. Komanso m’malo modya zinthu ngati makeke, ayisikilimu ndi zina zotere, muzikonda kudya zipatso. Musamadye kwambiri zinthu monga masoseji, nyama, bata, makeke, tchizi komanso mabisiketi, chifukwa mumakhala mafuta osafunika m’thupi. Si bwinonso kuphikira mafuta a nyama kapena mafuta amene akazizira amaundana. Mungachite bwino kugwiritsa ntchito mafuta ophikira omwe saundana.
Kudya mchere wambiri kungapangitse kuti mudwale matenda othamanga magazi. Ngati muli ndi vuto lodya mchere wambiri, muziona papaketi ya zakudyazo kuti muone ngati zili ndi mchere kale. M’malo mothira mchere m’chakudya, mungathe kuthira tokometsera tina ndi tina.
Chinanso chofunika ndi kuganizira kuchuluka kwa zakudya zomwe mumadya. Ngakhale zakudya zitakhala kuti n’zokoma, muyenera kupewa kudya kwambiri. Mukaona kuti mwakhuta, si bwino kumangopitirizabe kudya.
Muzipewanso kudya chakudya chowonongeka, chifukwa chakudya choterechi si chopatsa thanzi. Chakudya chomwe sichinakonzedwe bwino kapena chomwe sichinasungidwe pamalo abwino, chingakudwalitseni. Mwachitsanzo ku America, chaka chilichonse munthu mmodzi pa anthu 6 alionse, amadwala chifukwa chodya chakudya chosasamalidwa bwino. Ena mwa anthuwa amachira komabe ena amafa. Ndiye kodi mungatani kuti chakudya chanu chizikhala chabwino?
Nthawi zambiri, anthu amathira manyowa m’munda wa ndiwo zamasamba. Choncho musanaphike masamba, muyenera kuwatsuka mokwanira.
Musanayambe kuphika chakudya, muzisamba m’manja. Muzitsukanso chilichonse chomwe mugwiritse ntchito ndi madzi otentha komanso sopo.
Pofuna kupewa tizilombo toyambitsa matenda, musamaike chakudya pamalo omwe panali zinthu zaziwisi monga mazira, nyama kapena nsomba, musanakonzepo.
Pophika, muzionetsetsa kuti chakudyacho chapsa mokwanira ndipo ngati n’kotheka muzisunga m’firiji chakudya chilichonse chomwe simudya pa nthawi yomweyo.
Ngati chakudya chakhala pamtunda kwa maola oposa awiri, muyenera kuchitaya ndipo ngati kukutentha kwambiri muyenera kuchitaya ngati chakhala pamtunda kwa nthawi yoposa ola limodzi.
4 MUZICHITA MASEWERA OLIMBITSA THUPI
Kaya muli ndi zaka zingati, mumafunikira kuchita masewera olimbitsa thupi kuti mukhale wathanzi. Masiku ano anthu ambiri sachita masewera olimbitsa thupi. Koma kodi masewera olimbitsa thupi ndi ofunika bwanji? Ndi ofunika chifukwa angakuthandizeni kuti:
Muzigona bwino.
Mukhale ndi thupi lomasuka.
Mukhale ndi mafupa komanso minyewa yolimba.
Musanenepe kwambiri.
Musadwale matenda a nkhawa.
Musafe msanga.
Ngati simuchita masewera olimbitsa thupi:
Mungadwale matenda a mtima.
Mungadwale matenda a shuga.
Mungadwale matenda othamanga magazi.
Mungadwale matenda ofa ziwalo.
Mungakhale ndi mafuta ochuluka m’thupi.
Komabe si masewera olimbitsa thupi onse omwe angakhale oyenera kwa inuyo. Choncho, musanayambe kuchita masewera olimbitsa thupi, mungachite bwino kufunsa kaye dokotala kuti mudziwe masewera olimbitsa thupi oyenera kwa inu potengera zaka komanso thanzi lanu. Akatswiri ambiri amati ana komanso achinyamata ayenera kuchita masewera olimbitsa thupi kwa ola limodzi tsiku lililonse. Akuluakulu ayenera kuchita masewera olimbitsa thupi kwa maola awiri ndi hafu pa mlungu. Koma ngati masewerawo ali ofuna mphamvu, ayenera kuchita kwa ola limodzi ndi maminitsi 15 mlungu uliwonse.
Mungachite bwino kusankha masewera omwe amakusangalatsani. Mungasewere mpira, kuyenda ndawala, kupalasa njinga, kulima kadimba, kuwaza nkhuni, kusambira, kupalasa bwato komanso kuchita majowajowa. Kodi mungadziwe bwanji ngati masewerawo ali ofewerapo kapena ofunika mphamvu zambiri? Ngati masewera akungokutulutsani thukuta ndiye kuti ndi ofewerapo. Koma ngati pochita masewerawo mumapanga phuma n’kumalephera kulankhula ndi ena, ndiye kuti ndi ofunika mphamvu zambiri.
5 MUZIGONA MOKWANIRA
Kutalika kwa nthawi yoyenera kugona kumasiyanasiyana. Ana akhanda ayenera kugona maola 16 kapena 18 ndipo ana okwawa, ayenera kugona maola 14 tsiku lililonse. Ana omwe sanakwanitse zaka 5 ayenera kugona kwa maola 11 kapena 12, pamene ana opitirira zaka 5, ayenera kugona maola 10. Achinyamata ayenera kugona maola 9 kapena 10, pomwe akuluakulu ayenera kugona maola 7 kapena 8.
Kuti munthu akhale wathanzi, ayenera kugona mokwanira tsiku lililonse. Akatswiri amanena kuti kugona mokwanira kumathandiza kuti:
Ana komanso achinyamata azikula.
Munthu aziphunzira zinthu mosavuta komanso asamaiwale zimene waphunzirazo.
Thupi lizitha kugaya bwino chakudya komanso kuti munthu asanenepe kwambiri.
Mtima uzigwira ntchito bwino.
Munthu asamadwaledwale.
Kusagona mokwanira kumapangitsa kuti munthu anenepe kwambiri komanso kuti adwale matenda a nkhawa, a mtima ndi a shuga. Kungachititsenso kuti munthu achite ngozi yoopsa. Ndiyetu kugona mokwanira n’kofunika kwambiri.
Ndiye kodi mungatani ngati mumalephera kugona mokwanira?
Muzigona komanso kudzuka nthawi yofanana tsiku lililonse.
M’chipinda chanu muzikhala mopanda phokoso, mwamdima komanso musamatenthe kapena kuzizira kwambiri.
Musamaonere TV kapena kugwiritsa ntchito foni kapenanso tabuleti pa nthawi yogona.
Malo amene mumagona azikhala ofewa bwino.
Musamadye kwambiri, kumwa khofi kapena kumwa mowa mutatsala pang’ono kukagona.
Pitani kukaonana ndi dokotala ngati mwaona kuti mwayesa njira zonsezi koma mukulepherabe kugona, mukumavutika kwambiri ndi tulo masana mukumagona masana kwa nthawi yaitali kapena mukumabanika pogona.
Onaninso
Zimene Baibulo Limanena pa Nkhani ya Ukhondo Komanso Makhalidwe Abwino.
Werengani malangizo othandiza a m’Baibulo omwe athandiza anthu ambiri kukhala oyera komanso athanzi.
Zimene Baibulo Limanena
Werengani kuti mudziwe zimene limanena pa nkhani ya matenda komanso chithandizo cha mankhwala.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
31 Pamenepo Mose anapita ndi kukauza Aisiraeli onse mawu awa,
2 kuti: “Tsopano ndili ndi zaka 120.+ Sindidzaloledwanso kupitiriza ntchito yanga yokutsogolerani,+ pakuti Yehova wandiuza kuti, ‘Suwoloka Yorodano uyu.’+
3 Yehova Mulungu wanu akuwoloka patsogolo panu kuti akutsogolereni.+ Iye ndiye adzawononga mitundu imeneyi pamaso panu, ndipo inu mudzaipitikitse.+ Yoswa ndiye adzakutsogolerani ndi kukuwolotsani,+ monga mmene Yehova wanenera.
4 Ndipo Yehova adzachitira mitundu imeneyi zimene anachitira Sihoni+ ndi Ogi,+ mafumu a Aamori, ndiponso zimene anachitira dziko lawo, pamene anawawononga.+
5 Yehova wapereka mitunduyi kwa inu,+ ndipo muichitire mogwirizana ndi malamulo onse amene ndakupatsani.+
6 Limbani mtima ndipo chitani zinthu mwamphamvu.+ Musawaope kapena kuchita nawo mantha,+ chifukwa Yehova Mulungu wanu ndi amene akuyenda patsogolo panu. Iye sadzakutayani kapena kukusiyani ngakhale pang’ono.”+
7 Pamenepo Mose anaitana Yoswa ndi kumuuza pamaso pa Aisiraeli onse kuti: “Limba mtima ndipo uchite zinthu mwamphamvu,+ chifukwa ndiwe amene udzalowetsa anthu awa m’dziko limene Yehova analumbirira makolo awo kuti adzawapatsa.+ Ndipo iwe ndi amene udzawapatsa dzikolo monga cholowa chawo.
8 Yehova ndi amene akuyenda patsogolo panu. Iye adzapitiriza kuyenda nanu.+ Sadzakutayani kapena kukusiyani ngakhale pang’ono. Choncho musaope kapena kuchita mantha.”+
9 Pamenepo Mose analemba chilamulo chimenechi+ ndi kuchipereka kwa ansembe, ana a Levi,+ onyamula likasa la pangano la Yehova.+ Anachiperekanso kwa akulu onse a Isiraeli.
10 Ndiyeno Mose anawalamula kuti: “Kumapeto kwa zaka 7 zilizonse, pa nthawi yoikidwiratu m’chaka chopuma,+ pachikondwerero cha misasa,+
11 pamene Aisiraeli onse afika kudzaona nkhope ya Yehova+ Mulungu wanu pamalo amene iye adzasankhe,+ muziwerenga chilamulo ichi pamaso pa Aisiraeli onse m’makutu mwawo.+
12 Sonkhanitsani anthu,+ amuna, akazi, ana ndi alendo okhala m’mizinda yanu, kuti amvetsere ndi kuphunzira,+ pakuti ayenera kuopa Yehova Mulungu wanu+ ndi kutsatira mosamala mawu onse a m’chilamulo ichi.
13 Ana awo amene sadziwa chilamulo ichi azimvetsera,+ ndipo aphunzire kuopa Yehova Mulungu wanu masiku onse amene mudzakhala panthaka imene mukupita kukaitenga kukhala yanu,+ mutawoloka Yorodano.”
14 Kenako Yehova anauza Mose kuti: “Taona, nthawi ya kufa kwako yayandikira.+ Itana Yoswa, ndipo muime m’chihema chokumanako kuti ndimuike kukhala mtsogoleri.”+ Choncho Mose ndi Yoswa anapita ndi kukaima m’chihema chokumanako.+
15 Ndiyeno Yehova anaonekera kuchihemako, mumtambo woima njo ngati chipilala, ndipo mtambowo unaima pakhomo la chihema.+
16 Tsopano Yehova anauza Mose kuti: “Iweyo ugona pamodzi ndi makolo ako,+ ndipo anthu awa adzaimirira+ ndi kuchita chiwerewere pakati pawo ndi milungu yachilendo ya m’dziko limene akupita.+ Iwo adzandisiya+ ndi kuphwanya pangano limene ndinapangana nawo.+
17 Pamenepo mkwiyo wanga udzawayakira tsiku limenelo,+ ndipo ndidzawasiya+ ndi kuwabisira nkhope yanga,+ motero adzakhala chinthu choyenera kuwonongedwa. Masoka ndi zowawa zambiri zidzawagwera,+ ndipo pa tsiku limenelo adzanena kuti, ‘Masoka amenewatu akutigwera chifukwa chakuti Mulungu wathu sali pakati pathu.’+
18 Koma ine ndidzawabisira nkhope yanga pa tsiku limenelo chifukwa cha zoipa zonse zimene achita, chifukwa chotembenukira kwa milungu ina.+
19 “Tsopano dzilembereni nyimbo iyi+ ndi kuwaphunzitsa ana a Isiraeli.+ Muiike m’kamwa mwawo kuti nyimbo imeneyi ikhale mboni yanga pamaso pa ana a Isiraeliwo.+
20 Pakuti ndidzawalowetsa m’dziko limene ndinalumbirira makolo awo,+ dziko loyenda mkaka ndi uchi.+ Kumeneko iwo adzadya+ ndi kukhuta, ndipo adzatukuka+ ndi kutembenukira kwa milungu ina.+ Adzatumikira milungu imeneyo ndi kundichitira chipongwe, ndipo adzaphwanya pangano langa.+
21 Ndiyeno masoka ndi zowawa zambiri zikadzawagwera,+ nyimboyi idzawayankha monga mboni, chifukwa siyenera kuchoka pakamwa pa mbadwa zawo, pakuti ndikudziwa mtima+ umene akuyamba kukhala nawo lero ndisanawalowetse m’dziko limene ndawalumbirira.”
22 Chotero Mose analemba nyimboyi pa tsiku limeneli kuti aphunzitse ana a Isiraeli.+
23 Ndiyeno Mulungu anaika Yoswa mwana wa Nuni+ kukhala mtsogoleri, ndipo anamuuza kuti: “Limba mtima ndipo uchite zinthu mwamphamvu,+ chifukwa iwe ndi amene udzalowetsa ana a Isiraeli m’dziko limene ndawalumbirira,+ ndipo ine ndidzapitiriza kukhala nawe.”
24 Mose atangomaliza kulemba mawu onse a chilamulo ichi m’buku,+
25 anayamba kupereka malamulo kwa Alevi onyamula likasa la pangano la Yehova,+ kuti:
26 “Tengani buku ili la chilamulo,+ muliike pambali pa likasa+ la pangano la Yehova Mulungu wanu, kuti likhale mboni ya Mulungu yokutsutsani.+
27 Pakuti ineyo ndikudziwa bwino khalidwe lanu lopanduka+ ndi kuuma khosi kwanu.+ Ngati lero pamene ndili moyo pamodzi nanu mwasonyeza khalidwe lopandukira Yehova,+ ndiye kuli bwanji pambuyo pa imfa yanga!
28 Sonkhanitsani akulu onse a mafuko anu ndi atsogoleri anu,+ kuti ndilankhule mawu awa m’makutu mwawo, ndipo nditenge kumwamba ndi dziko lapansi kukhala mboni zanga pamaso pawo.+
29 Pakuti ndikudziwa bwino kuti pambuyo pa imfa yanga, mosakayikira mudzachita zinthu zokuwonongetsani+ ndipo mudzapatuka ndi kusiya njira imene ndakulamulani kuyendamo. Pamapeto pake tsoka+ lidzakugwerani, chifukwa mudzachita zoipa pamaso pa Yehova ndi kumulakwira ndi ntchito za manja anu.”+
30 Chotero Mose anayamba kulankhula mawu onse a nyimbo iyi, mpingo wonse wa Isiraeli ukumva,+ ndipo anati:
Patsani ena
Patsani ena
Deuteronomo 31
Baibulo la Dziko Latsopano la Malemba Opatulika
https://www.jw.org/finder?docid=1011452&Book=5&Chapter=31&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D31%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
FOR: Babele Tower, Chifaniziro cha Nebukadinezara, European yamalamulo ulendo.
Dzikoli kudzaza pambuyo pa Chigumula, anthu analengedwa ufumu ndi anamanga m’chigwa Sennar ndi nsikada kumwamba.
Koma Mulungu anasokoneza awo polojekiti ndi blurring chinenero chawo, ogwirizana mpaka pamenepo, ndipo zidzabalalika kuti padziko lapansi.
Patapita zaka zambiri, dzikoli kudzaza itatha Chachiwiri nkhondo, amuna ngakhale zinenero zosiyanasiyana anamanga latsopano nsanja Strasbourg kusonyeza kumanganso ufumu wa anthu.
Tingaone kufanana kwa ziwiri nsanja zokhalamo za wosamaliza ndi dzina latsopano ufumu zomwe zimachititsa popanda kutchula Mulungu koma wabodza umulungu « Ulaya ».
Zili ngati anthu ankafuna kutsutsa chifuniro cha Mulungu ndi kukana iye ndi kunena kuti milungu yonyenga ndi kutenga zikwi zingapo Patapita zaka reconstructing wa Ufumu wa amuna.
Yathu Western chitukuko chizindikiro cha European yomanga yomwe inayamba ndi Greek ufumu unagwa ndi inu kuchoka kwa Greece kwa yuro zatsopano. (Alpha ndi Omega)
Ife zina mayankho m’mavesi amenewa.
Daniel, Chapter 2, kuti 31-35
31 « Inu mwakhala, O mfumu, masomphenya. Apa: fano, fano lalikulu kwambiri owala, anaima pamaso panu, zomvetsa chisoni kwambiri kuona.
32 Fano ili, mutu wake anali ndi golide wabwino, chifukwa chache ndi manja ache zasiliva, mimba yake ndi chiuno zamkuwa,
33 miyendo yake ya chitsulo, mapazi ake mbali chitsulo ndi dongo mbali.
34 Munaona: mwadzidzidzi mwala unadulidwa popanda dzanja linamukhudza, ndi unagunda fanoli, mapazi za chitsulo ndi dongo, ndipo ananyema iwo.
35 Ndiye zinali zowonongeka zonse mwakamodzi, chitsulo ndi dongo, mkuwa, siliva ndi golide, ngati mankhusu opunthira mbewu m’chilimwe;mphepo n’kuwagwira popanda m’pang’ono pomwe. Ndipo mwala umene unamenya chifanizirocho unakhala phiri lalikulu ndipo linadzaza dziko lonse lapansi.
Gwero: Apa
Greece ndi iye laling’ono limeneli mwala monga fano la Nebukadinezara, adzakhala detach ndi kugwetsa ufumu Ulaya kukhala chopunthira latsopano chitukuko ulamuliro wa Yesu Khristu!
Kodi Mulungu adzachita zimenezi nthawi, tikudziwa kuchokera m’Baibulo ulosi chifukwa amachita tsiku ndi tsiku ndi amene zotsatira adzakhala kubweranso kwa Yesu Khristu padziko lapansi!
Ndipo akubwera posachedwa!
Funso tiyenera kudzifunsa ndiloti ngati tili makamaka kuthawa choopsya achilengedwe ndi mavuto amene anamenya dziko ndi anthu komanso ngati tidzakhala mbali ya enanso amene adzaona thupi kubweranso kwa Ambuye wathu Yesu Khristu pa Phiri la Azitona .
Kusangalatsa wokondedwa wanga Abale ndi Alongo mwa Khristu amafuna kuti azikambirana bwino ndi mtima wanu ojambula izi kugwirizana kwa malowedwe anga onse nkhani:
http://wordpress.com/read/blog/id/10443259/
Victor


text:
12 October 2016 Last updated at: 3:25 PM
Msonda open to join DPP
Despite holding his cards close to his chest on the reasons why he chose to quit Peoples Party (PP), Ken Msonda has disclosed that he will join the ruling Democratic Progressive Party (DPP) if ‘God’ gives him a directive.
Speaking on the local press on Tuesday night, Msonda disclosed that Malawi politics is dynamic in nature hence the reason to have recycled politicians.
He added that he could not remain in PP because he has some ambitions.
“Every person has ambitions, if you don’t have one, then that’s a problem, am moving with time and if God directs me to join DPP, who am I to deny. Let me remind you they are the same people who clapped for Kamuzu Banda, then Bakili Muluzi, later late Bingu wa Mutharika and to Dr. Joyce Banda,” said Msonda.
The former PP spokesperson then admitted meeting the DPP vice President for the northern region Goodall Gondwe who is also the country’s finance minister.
Msonda announced his resignation from being PP publicist as well as member on September 15 saying he would like to concentrate on other things.
However, his resignation raised eyebrows as people speculated that he was on the move to join the ruling DPP after being given millions of money, reports which he downplayed.
215 Comments On "Msonda open to join DPP"
-
God Shall Not Give Directive To This Man For Joining Dpp.Ndiwosokoneza.Dpp Ayibalalisa.
-
Politics, politics and politics.
-
nde uchitsilu lero pita ukaziona
-
Wat a shame
-
Chitsiru .any one leaves pp suffers rejections every where , ask khumbo kachali, sidik mia, and ctc ,so nsonda is finish we dnt need u any more if dpp allows u go ,
-
Kkkkkkkk A Malawi mwatokota heavy
-
Thats why Msonda is talking rubbish bcz of chibanzi
-
Shame Mr homophobia
-
Why only this pic always.
-
agalu awa amangofuna kumudyera munthu alibiletu mphatso yautsogoleri bola pali ndalama zoti akadyetsere ana awo iwowo amagwera komweko
-
Kunyasaland Ndiku Nyasalandi Basi Komwe Anthu Zikawavuta Amabwelera Ku Zomwe Amazinyoza,i Wish Dpp Guys U Shud Not Accept Dis Man Open Your Eyes And See
-
Chipani chosachedwa kufa mafumucho, alowe akalawe nayenso
-
Hahahaha Msonda matama
-
I only respect John Tembo though I don’t support any political party but he had a stable mind than these cockroaches always searching for leftovers in kitchens. Changing parties every election Mxm…..
-
dzina la Msonda ndi la Chibemba….mkulu ameneyu si Mmalawi, ndi mu Zambian…abwere ameneyu
-
amaoneka ngati wa nzeru poyankhula koma ndi gulu sakudziwa akuti adzayaluka ndi a dpp omwe timakuona ngati ndiwe munthu osateseka pita ulibeso ntchito zizakutengera nthawi kuti anthu azakuvere zoyakhula zako ndi ukamwendo njira wakowo muthu yemwe amaziwa ndale ndi juz tembo enawa aaaa kaya
-
Doors are widely open, keep on coming.
-
chamba eti,mulungu wake uti zausilu ngati zimenezi
-
Is in asafe hand
-
Unadya kale za ma cashgate iwe asakudziwa ndani mbuzi ya munthu
-
Unadya kale za ma cashgate iwe asakudziwa ndani mbuzi ya munthu
-
Unadya kale za ma cashgate iwe asakudziwa ndani mbuzi ya munthu
-
Yekhayi ndie ai wanyoza DPP kwambiri
-
Hanna
-
God is not a fool in giving directive to people, do what you feel is right to you as greedy a person. After all politicians are there not to serve people as they claim but to make and or steal money
-
he has been prunned from our beloved party and was surplus to our party requirements .
-
I knew this b4
-
Ken l had much trust in your ideologies but now your fruits have been seen
-
Tadzingowamangani awa ndi mbava zokha zokhazo
-
mbuzi imapita kwasala msipu,,,ilandileni mbuziyo,,,si za God directive apa,,ndale pa MW,,mumatikwana nazo
-
Timvele zimenezi
-
Timvele zimenezi
-
iiiiiii palibe cha nzeru apa
-
Taona iwe Gomezgani Trust Chabwera
-
A heap of rubbish!
-
K Msonda, why jumping into a sinking ship? I pray that you do not do that now. Pliz have your eyes in your head.
-
I hope you are not following politics pamalawi pano. the only viable party at present is DPP. sinking ship?
-
-
-
Pitani man mwina mukabiriwire ndikunenepa kkkkkkk koma ameneyu alive manyazi ndithu.suja amawamvesa achina peter kuwawa uja,mumubwenze ameneyo asake kolowera,olo kumukhuwisira agalu athawe yekha
-
Wamisala ameneyo. Ken msonda mesa unkalalata nthawi ya zisankho iwe aaa tambala wachabe chabe
-
Sale out!!!
-
Pangankoni zina aMsonda,, kungokhalira kujoina zipani basi?
-
chisilu chacikulu ca muntu,naweso ufaso ngati amene ukumusatila,dziko likuonongeka ndi DPP iwe uku joina mkufuna kutiononga,ana asatana inu dementie
-
Mchenga nd miyala za foundation ndagula project patsogolo, inu zilumanan nd a Msonda anuwo pambalipo mukuchedwa
-
Za zii!nde ife tiziti chani?wanyoza nyoza pano ukupitaso komko nde tobacco yo
-
Politics is really a dirty game
-
kkkk mkulu amalalata uyu panoso eeee koma kutukwanidwa basi
-
Msonda a failure
-
Same proticians just change the patties , malawi can not change
-
Msonda mbunzi ya munthu akachta mutu wawukulu ngt pitala
-
Ndale za pa flames mmmm chibanzi chili mkamwa Shame ……
-
God, which God? I think it is wise enough not to mention God’s name; to un- necessary things.
-
Usayerekeze kubwera kuno, ukhale konko. Kukamwa
-
Munthu wakufuntha chomeni kulondezga ndalama zivwilenge chala vote yawumaliro kwa wanthu a zeru ajalira papo kumpoto nkhwa DPP chala
-
Nosense DDP,why allowng this silly guy
-
Nose mwacomenter ndale simutha kulankhula bwanji osangowasiya? Mulankhula mutopa amakomanatu anthuwa kukada amadyera limodxi zakuba why my ppl u waisting you’re time? Mukhala oipa ndinu mawa ine siwandale mdikumenyera nkhondo abale anga mwina mawa angadzasangalale
-
Nose mwacomenter ndale simutha kulankhula bwanji osangowasiya? Mulankhula mutopa amakomanatu anthuwa kukada amadyera limodxi zakuba why my ppl u waisting you’re time? Mukhala oipa ndinu mawa ine siwandale mdikumenyera nkhondo abale anga mwina mawa angadzasangalale
-
Muliwandere wa Msonda ulyezi bax
-
Muliwandere wa Msonda ulyezi bax
-
political prostitute…….hang on Ken until they impregnate you with their crimes..oh by the way your already a criminal…so go on! go on! join your fellow..
-
political prostitute…….hang on Ken until they impregnate you with their crimes..oh by the way your already a criminal…so go on! go on! join your fellow..
-
wlcm papa timakufunan ndikale
-
wlcm papa timakufunan ndikale
-
Fortune seeker
-
Fortune seeker
-
I really think being born again is just a tittle these days, l have never heard kuti Mulungu amayambitsa zinthu zopanda dongosolo ngati mmene akupangila akuluwa.
-
I really think being born again is just a tittle these days, l have never heard kuti Mulungu amayambitsa zinthu zopanda dongosolo ngati mmene akupangila akuluwa.
-
Sure,alowa kale amenewo and akutsata komwe kuli chuma chifukwa Bomali palibe chomwe likuchita,ndalama akuthera m’matumba mwawo.
-
-
Kkkkkkkkkk DPP ikufuna idzamugwilitse ntchito ngati chida chopombonezera Kamulepo. Wauponda iwe suungaime pa Kamulepo ngati akupatsa chibanzi bola ukangobwenza nthawi isanathe. Kapena ukadye ndi akazako kunyumba or else udzalira heavy zitakuvuta.
-
Kkkkkkkkkk DPP ikufuna idzamugwilitse ntchito ngati chida chopombonezera Kamulepo. Wauponda iwe suungaime pa Kamulepo ngati akupatsa chibanzi bola ukangobwenza nthawi isanathe. Kapena ukadye ndi akazako kunyumba or else udzalira heavy zitakuvuta.
-
Kamulepo waima kangati akungoluza? Sanawina kamba ka pp atumbuka amachitenga ngati ndi chipani chao kamba ka mamuna wa joyce richard? Pp yatha naye kamulepo ndiulendo
-
kamulepo si ulendo koma adull professor
-
Billy Itimu Tchwe mwana tchwe ndi dhilu.
-
-
Koma yaaa!!
-
Koma yaaa!!
-
Kkkkkkkkkkkk koma businesses ya ndale pa Malawi yabeba
-
Kkkkkkkkkkkk koma businesses ya ndale pa Malawi yabeba
-
pandale palibe mdani wa muyaya, amsonda bwelani tikulanirani
-
pandale palibe mdani wa muyaya, amsonda bwelani tikulanirani
-
Atidye nawo awa!
-
Kkkkkkkkkkkk. Kupemphela kuja wasiyaso nkuluyu?
-
Komano izi zikutidziwitsa kuti tisamakhulupilileso munthu, wake up Malawi
-
Tidzilemakeza atsogoleli adziko lathu ndikuti kumene sizikuchitika or kuno tili kkkkkk ngati ife sitilemekedza okumvawo ati chani
-
A Nsonda mukufuna kubweletsa satanic ku dpp eti? mmene munali ndi jb yotu zinali bwino zidebe zopanda kanthu zokhazokha,sitikukusowani ku dpp musationongele chipani kapena tinene kuti-: TAKWANAKO KU DPP app nonse mukhale konko muzikalamulira pansi pa nyanja ku malawi ayi. OODI UKOOOO.!! APETER ADUTSE
-
Inu
-
Nkhope zinazi nkumawona guyz haha
-
Fockoff dont mention GOD on ur useless politics, msonda DPP mbuzi
-
ka 3m kaja kakupindula
-
AMSONDA TANGO NKHALANI PASI MGANIZE BWINO
-
Don’t think u will get our vote in Rumphi East Constituency, big No.
-
Andale a pa Malawi musamawakhulupilire!!!
Ndalam ndi yomwe amaitumikira not anthu amene timawasankhafee!
Ndi izi ena akutchona nazo muliyenda kuiwala economic challenges behind!
Esh…
-
Which God?
-
Dzuwa nsonda linanyanya kumulowa mnthumba
-
Asonda Mwandikwiyitsa Kwa Mbili Zoona Mungalowe Dpp Nyasi
-
mpaka kutchula chauta pamene chiganizo wapanga kale
-
Mwawona kuti amayi sazabwelansotu kadye konko
-
Does God guide people to join political parties?
-
Remember he was in china for business kkkkkkk thats the politics of the politicians
-
Pajatu ananena kale kuti palibe dani wamuyaya pandale komaso palibe bwenzi wamuyaya pandale well come mr msonda
-
I’ve tikufuna atsogoleri a chitukuko osati odyetsa mimba zawo away ndi andale osati chitukuko.kutereku apa apatsidwa ndalama.
-
Kkkkkk koma zinazi chimakhala chili chani inu mukuona kuti simungakwanitse kungokhala koma anthu mumasangalala ndikumatukwanidwa Basi osakutukwanani osamva bwino, mwakulatu inu mutangokhala panokha anthu akhoza kumakupatsani Ulemu chimakhala chani umphawi chani? Mukuona kuti musangokhala osatukwanidwa ayi kkkkk eeeeeh koma azibambo enanu kuteroko mukuona kuti mmmm muyaluka mukakhala pachete aaaaah osazakhuluililanso Wandale nonse andale zanu mumakhala ngati munabadwa banja limodzi eish Izi nde timati za ziiiiiiiii!!!! kupanda kutukwanidwa kudwala malungo
-
Kkkkkk koma zinazi chimakhala chili chani inu mukuona kuti simungakwanitse kungokhala koma anthu mumasangalala ndikumatukwanidwa Basi osakutukwanani osamva bwino, mwakulatu inu mutangokhala panokha anthu akhoza kumakupatsani Ulemu chimakhala chani umphawi chani? Mukuona kuti musangokhala osatukwanidwa ayi kkkkk eeeeeh koma azibambo enanu kuteroko mukuona kuti mmmm muyaluka mukakhala pachete aaaaah osazakhuluililanso Wandale nonse andale zanu mumakhala ngati munabadwa banja limodzi eish Izi nde timati za ziiiiiiiii!!!! kupanda kutukwanidwa kudwala malungo
-
Mmmmmmm
-
Mmmmmmm
-
Andale nagalu,akanyimbi,atonkhwe tonkhwe. Atsizinantore. Anthu otha ma plan.
-
Andale nagalu,akanyimbi,atonkhwe tonkhwe. Atsizinantore. Anthu otha ma plan.
-
Blood full
-
Blood full
-
yaaaaa he is so stupid bwanji akutchura dzina lamulungu pachabe
-
yaaaaa he is so stupid bwanji akutchura dzina lamulungu pachabe
-
Ayi, ayi ayi sotikumufuna I’ve ameneyu
-
Which directive munthu wasankha kale kopita. Lowani mu DPP muthandizile kusawukisa Malawi
-
The worst that should happen ever for Nsonda and DPP. For a DPP accepting Nsonda is never a gain or loss but for Nsonda an acceptance in DPP is a gain or an achievement he (Nsonda) has never expected, Nsonda is a cheap politician like JB and Uladi. Better to accept Jumbe or Chatinkha let alone Kabwira. Not because of the party but what they sometimes stand for! To hell with Nsonda, empty headed man! it’s just an advice not a decision for you DPP guys. DPP is not a party for Nsonda character. He is the cheapest political persona. He is made for other political arena but not DPP. Nsonda please joining DPP will destroy you as you won’t fit in their shoes.
-
Kkkkkkkkkkkkkkkkk
-
Mukamafuna kupanga zanuzo muzigopanga, osamachulapo dzina la Mulungu.
-
Wakula ndi umphawi a gogowa
-
Ndimbava akabeso ku DPP ndi ufa wake wapana kukamwao ndlama za pp agalu okhutisa mimba zawo zokha basi
-
Leave God out of the dirty game @ Nsonda
-
This z F. U. K.
-
MR sonda takurandilani DPP uyeeee uyeeee ndiye tiwazetse kuwawa a PP
-
The ‘god’ he is referring to is money. If money gives him a directive. Politicians!!!!
-
kuno anthu amangofuna dyera basi.kwa amzathu azungu munthu samasintha chipani ngati chovala.
-
Koma afusidwa kuti akuzatani? Kapena watumidwa ndi ndani? Sitikufuna chipongwe ife osati abwele ndi bodza ku Dpp ko, kuti watitola chifukwa adala sakubwela eti? Ndevu ngati wapana mwana piye
-
,Muthu akamakula Nazoso dzelu zimabwelela kuumwana.Mwakalamba khalani mpasi mwava Anyakwawa.
-
Kkkkkkkkkkkkkkkkk! It means he no longer sees a future in people’s party.
-
Welcome mr. Msonda.
-
Kkkkkkkkkk
-
Adzitsongoleli osafunika kwambili dziko muno ongoyenda yenda opanda tsongolo. Koma sambwe yoyenda yenda inakomana ndi chala
-
WHAT IS WITCHCRAFT?
WITCHCRAFT IS WHEN AGUY KNOWS DEEP DOWN HIS HEART THAT HE WONT MARRY YOU BUT CAN’T LET YOU GO.
-
sorry, you’re right.
-
-
We don’t have political party in Malawi one can join at the directive of God, Mr msonda! Tell us that pp lost steam when Malawians did the needful by leaving it in the cold in 2014! U r hunting money!
-
DPP boma 2019 even without Msonda.
-
Hmmm hhhh
-
Very pathetic…as its the case with most of Malawian Recycled Politicians….
-
Palibe zonyoza apa wina aliyense asankhe mbali imene akufuna.Sizokakamira chipani ayi kumaona kui ungapezeko chithandizo
-
Timadalila yemweyu kuti akakokela uku kwinako Balaka Boy ziziyenda koma hoooo!,chala gaa! Pakamwaa…
-
how special is he? Kkkkkkk have a nice journey leave our pp alone
-
Waiwerenga Pp Inatha Mafuta Mthank,,,,,wellcome To The Mighty Dpp Ken Msonda,,.Koma Uladi Mussa Usayelekeze Sitidzakulandila,,,,,
-
Ukambelembele wokhawokha,ukataniko Ku DPP muja umalalatila muja?Sukuonanzako kaliati wolalatanso,anachokapo mu kadpp kanuko?Mukamulandila nanunso a dpp ndekuti ndinu zitsilu.
-
EVANCE MEREKA ANAT ANTHU AWA AMAZIWANA SANGAULULE AZAULULA NDI MWINI MOYO UKAMACHEDWA NDI NDALE UKHALA CHONCHO
-
Politicts eish is another problem
-
-
Meaning kunyoza kusekuja mmafunaso ddp eesh manyazi bwanji
-
Man Tangonenani kuti ndikulowela cha uku, osati zomazembelela kuti God chani chani zo ai.
-
Joining a sinking Ship? So crazy…
-
hey dont mind him,he is nothing,who will follow him.he is nothing
-
Political is a serious game welcome Mr Msonda to our progressive party
-
mbava zachabe chabe kuteroko waona kut ku pp
-
Bolo iwe umwa fanta umuzeso uladi akuchedwa atsauka akachedwa
-
nde Ndalezoo
-
Khomo ndilotsegula msonda koma uzakhala area chairman
-
Paja anawapAtsA ,15million akuti amuthandiza campaign kuti akagwetse kamlepo Ku rumphi 2019.
-
Anthu andale oononga inu musamatchule dzina la Mulungu pazanuzi aiiiii
-
Ndiokomedwa awa,asiyeni.
-
Agalu amenewa asamati sokosere ife siti madya zipan zawozo
-
Kod awa ndye atinso
-
Anthuwa sakutithandiza amafuna pamene pakunona zankutuu-uu ,AKAGWERE EE
-
Politricks ndiye winawe busy kubakira a ndale akowa see nw zulo amanyonza dpp yomweyi lero ndiye iri bwino?it shows hw stupid politicians are, ngati mavuto alipo tiyeni tipeze njira zothesera than kunyonzana popeza yemwe umafunayo sangazathese mavuto ako onse!
-
Welcome Msonda,,obwebwetawo zao,,,,,,, msonda sangatenge maganizo anu okhotawo..
-
rolling stone. anganene chani angonena kuti apitirako ndalama. these politicians kudzisaka ndi khalidwe lawo.
-
Waisting of time!!..
-
DPP ndi mwini zinthu enanu ndi featuring…
-
Just completing what the ru mour was already there 3 million…
-
Koma Malawiiiiii!!!!!!!!!!!
-
Kkkkkkkkk
-
anthuwa chachikulu afuna ndalama osat chitkuko.
-
Munali kuti a Msonda nthawi yoseyi anzanu akusolola ndalama Ku DPP mtsogoleri wake adathawa blackout Ku Nyasaland wakapeza rent Ku USA ,,,, thanks for choosing DPP mube makobidiwa basi.
-
Welcome Mr Msonda to the almight Dpp chipani chokondedwa ndi athu akumuzi not pa facebook.
-
politics its just a dirty game ever ur joining the party ndi mtima oti ukangodya nawo ndalama basi mtima wadyera why? Play a role that people can learn from you. we dont want what so called famours we need potantials and successes from u politicians not kutchuka kwanu ur killing our beautiful country because of ur so called dyera God bless Malawi ngati chilango chilipo pansipano langilanitu adyera wa Ambuye.
-
TCHENDE LAKE
-
dyera ndilomwe lakula kwa mkuluyi
-
kumawoneratu atsogoleri opepera adyera,osadziwa zimene akufuna omangolowera kulikonse osafuna kukonza zinthu.zinthu zikavuta amathawa
-
the guy knows that DPP is performing well . zomati MCp will win ndakaika.. chakwera shuld ashamed of his party. some Tumbuka idiots will hate this. but it’s a fact that things r changing. we are heading to thr right direction. … APM is the man…. mwini film…. he has vision for the nation. …..
-
Takulandila!Bwanji umangozungulila?DPP Woyeeeeeee
-
Ndale Zakumalawi Guys Sungazivetse!!! Mesa Amai Aken Akubwela Ndye Amene Adzawalandle Ndindani ? Kapena Ubale Unatha? Kma Osatiphera President Wanthu Kumeneko
-
Gold digger.
-
kkkk nde musolvatu. He is apsiring for presidency.
-
Ndie ndale zimenezo, mthumba mwabooka a Msonda.
-
kawalala uyu
-
KKKK kutha ma plan za ziii mene umainyozera munja
-
Akhale Komweko Tinavota Tokha Titanyozedwa Kwambiri Ndimadala Yemweyu.Ngati Zili Tele Apereke Chikole Cha 1billion Mk
-
I understand Kuti there is no permanent enemy and permnent friend in politics
-
welcome
-
Wagwa nayo kamlepo.
-
Public figure kwa Lohmweko who can vote for him in our constituency
-
This will be the blunder msonda can do….u think dpp can win Ku chitimba
-
Koma mkulu ameneyu amaganiza bwanj? Zinazi ndendiumbulino2
-
join and do what???,dyela lakunyamulanitu bambo
-
kkkkkkll,koma politicians.
-
Tikufuna Ma Public Figure Like Msonda U Wil Be Welcome To Dpp To Increase Our Molaray
-
Mwatipeza. Welcome
-
Mwatipeza. Welcome
-
12 million kwacha signing on fee,,,cannot go on silver platter,,,
-
Iwe Msonda ukhale konko wamva zozatisokoneza mu ddp mwathumu ayi
-
Muli ndi vuto anyani inu mumayinyoza DPP lero mwakhuta napwili nkumati mukubwera ku dzagwira ntchito ndi ndi DPP
-
Mesa akulu amenewa ndi omwe akhalanso akutokotera DPP masiku apitawa? Lero chipani chija chili bwino tsopano????
-
wavutika mokwana iyaaaaaaa alowe basi amayi anathawa kale kale what a shame
-
Ndiye khalidwe la andale no problem kaloweni papa!
-
Wawoona Pp Suzi Wantha Akufuna Adye Nawo
-
kungonamizila mulungu mulungu wake uti?
-
Welcome mr Nsonda
-
Ulendo wa kumoto mwana wa Mai, bwanji osayembekeza pangono.
-
Mmmm muthu wadyela angofuna kulemela osati kubwelesa chitukuko,usova????
-
uyu ndiwadyera ,,,so taker
-
But we dont want shit in DPP like what u doing in PP
-
Anthu andale amakhala adyela nthawi zonse ali ngati moto uyu akupita komwe kwasala tchile
-
Aaah! Bola osathamanglako kukaba ndalama
-
A DPP akamulola nawonso ndi Nguluwe
-
Achimwene palibe amakanidzidwa kulowa kapena kutuluka chipani popanda zifukwa zoyenera
-
iiiiiiiii koma akulu awa pomwe adafikapa akuyenela kukanizidwa man kkkkkkkkk
-
-
wangosowa chochita
-
thats how politicians behave”Yemweyu amanena Dpp relo akuti PP ayi!! these people,we cant trust them
-
ndale zaukape
-
Musamunamizire mulungu a Msonda
-
Mbuzi!
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma